pli: anokāsaṁ kārāpetvā cāvanādhippāyo vadeti, āpatti saṅghādisesena dukkaṭassa;


layer: root

title_pli: Parivāra Bhikkhuvibhaṅga

pli: okāsaṁ kārāpetvā akkosādhippāyo vadeti, āpatti omasavādassa.


pli: Bhikkhuṁ aññabhāgiyassa adhikaraṇassa kiñci desaṁ lesamattaṁ upādāya pārājikena dhammena anuddhaṁsanapaccayā tisso āpattiyo āpajjati—


pli: Saṅghabhedako bhikkhu yāvatatiyaṁ samanubhāsanāya na paṭinissajjanapaccayā tisso āpattiyo āpajjati—


pli: ñattiyā dukkaṭaṁ;


pli: dvīhi kammavācāhi thullaccayā;


pli: Bhedakānuvattakā bhikkhū yāvatatiyaṁ samanubhāsanāya na paṭinissajjanapaccayā tisso āpattiyo āpajjanti—


pli: Dubbaco bhikkhu yāvatatiyaṁ samanubhāsanāya na paṭinissajjanapaccayā tisso āpattiyo āpajjati—


pli: Kuladūsako bhikkhu yāvatatiyaṁ samanubhāsanāya na paṭinissajjanapaccayā tisso āpattiyo āpajjati—


pli: kammavācāpariyosāne āpatti saṅghādisesassa …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā kati āpattiyo āpajjati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā ekaṁ āpattiṁ āpajjati.


pli: anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā imaṁ ekaṁ āpattiṁ āpajjati.


pli: Katāpattivāro niṭṭhito dutiyo.


pli: Bhikkhuvibhaṅga


pli: 1.11 Vipattivāra


pli: Methunaṁ dhammaṁ paṭisevanapaccayā āpattiyo catunnaṁ vipattīnaṁ kati vipattiyo bhajanti?


pli: Methunaṁ dhammaṁ paṭisevanapaccayā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ siyā ācāravipattiṁ …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti catunnaṁ vipattīnaṁ kati vipattiyo bhajati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti catunnaṁ vipattīnaṁ ekaṁ vipattiṁ bhajati—


pli: ācāravipattiṁ.


pli: Vipattivāro niṭṭhito tatiyo.


pli: 1.12 Saṅgahitavāra


pli: Methunaṁ dhammaṁ paṭisevanapaccayā āpattiyo sattannaṁ āpattikkhandhānaṁ katihi āpattikkhandhehi saṅgahitā?


pli: Methunaṁ dhammaṁ paṭisevanapaccayā āpattiyo sattannaṁ āpattikkhandhānaṁ catūhi āpattikkhandhehi saṅgahitā—


pli: siyā pārājikāpattikkhandhena, siyā thullaccayāpattikkhandhena, siyā pācittiyāpattikkhandhena, siyā dukkaṭāpattikkhandhena …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti sattannaṁ āpattikkhandhānaṁ katihi āpattikkhandhehi saṅgahitā?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti sattannaṁ āpattikkhandhānaṁ ekena āpattikkhandhena saṅgahitā—


pli: dukkaṭāpattikkhandhena.


pli: Saṅgahitavāro niṭṭhito catuttho.


pli: Bhikkhuvibhaṅga


pli: 1.13 Samuṭṭhānavāra


pli: Methunaṁ dhammaṁ paṭisevanapaccayā āpattiyo channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Methunaṁ dhammaṁ paṭisevanapaccayā āpattiyo channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca cittato ca samuṭṭhanti, na vācato …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti channaṁ āpattisamuṭṭhānānaṁ katihi samuṭṭhānehi samuṭṭhāti?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato …pe….


pli: Samuṭṭhānavāro niṭṭhito pañcamo.


pli: 1.4 Adhikaraṇavāra


pli: Methunaṁ dhammaṁ paṭisevanapaccayā āpattiyo catunnaṁ adhikaraṇānaṁ katamaṁ adhikaraṇaṁ?


pli: Methunaṁ dhammaṁ paṭisevanapaccayā āpattiyo catunnaṁ adhikaraṇānaṁ āpattādhikaraṇaṁ …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti catunnaṁ adhikaraṇānaṁ katamaṁ adhikaraṇaṁ?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti catunnaṁ adhikaraṇānaṁ āpattādhikaraṇaṁ.


pli: Adhikaraṇavāro niṭṭhito chaṭṭho.


pli: 1.5 Samathavāra


pli: Methunaṁ dhammaṁ paṭisevanapaccayā āpattiyo sattannaṁ samathānaṁ katihi samathehi sammanti?


pli: Methunaṁ dhammaṁ paṭisevanapaccayā āpattiyo sattannaṁ samathānaṁ tīhi samathehi sammanti—


pli: siyā sammukhāvinayena ca paṭiññātakaraṇena ca;


pli: siyā sammukhāvinayena ca tiṇavatthārakena ca …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti sattannaṁ samathānaṁ katihi samathehi sammati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā āpatti sattannaṁ samathānaṁ tīhi samathehi sammati—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena cāti.


pli: Samathavāro niṭṭhito sattamo.


pli: Bhikkhuvibhaṅga


pli: 1.6 Samuccayavāra


pli: Methunaṁ dhammaṁ paṭisevanapaccayā kati āpattiyo āpajjati?


pli: Methunaṁ dhammaṁ paṭisevanapaccayā catasso āpattiyo āpajjati.


pli: Akkhāyite sarīre methunaṁ dhammaṁ paṭisevati, āpatti pārājikassa;


pli: yebhuyyena khāyite sarīre methunaṁ dhammaṁ paṭisevati, āpatti thullaccayassa;


pli: vaṭṭakate mukhe acchupantaṁ aṅgajātaṁ paveseti, āpatti dukkaṭassa;


pli: jatumaṭṭhake pācittiyaṁ—


pli: methunaṁ dhammaṁ paṭisevanapaccayā imā catasso āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti?


pli: Sattannaṁ āpattikkhandhānaṁ katihi āpattikkhandhehi saṅgahitā?


pli: Channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ samathānaṁ katihi samathehi sammanti?


pli: Tā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ siyā ācāravipattiṁ.


pli: Sattannaṁ āpattikkhandhānaṁ catūhi āpattikkhandhehi saṅgahitā—


pli: siyā pārājikāpattikkhandhena, siyā thullaccayāpattikkhandhena, siyā pācittiyāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca cittato ca samuṭṭhanti, na vācato.


pli: Sattannaṁ samathānaṁ, tīhi samathehi sammanti—


pli: siyā sammukhāvinayena ca, paṭiññātakaraṇena ca, siyā sammukhāvinayena ca tiṇavatthārakena ca …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā kati āpattiyo āpajjati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā ekaṁ āpattiṁ āpajjati.


pli: anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā imaṁ ekaṁ āpattiṁ āpajjati.


pli: Sā āpatti catunnaṁ vipattīnaṁ kati vipattiyo bhajati?


pli: Channaṁ āpattisamuṭṭhānānaṁ katihi samuṭṭhānehi samuṭṭhāti?


pli: Sattannaṁ samathānaṁ katihi samathehi sammati?


pli: Sā āpatti catunnaṁ vipattīnaṁ ekaṁ vipattiṁ bhajati—


pli: ācāravipattiṁ.


pli: Sattannaṁ āpattikkhandhānaṁ ekena āpattikkhandhena saṅgahitā—


pli: dukkaṭāpattikkhandhena.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato.


pli: Sattannaṁ samathānaṁ tīhi samathehi sammati—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena cāti.


pli: Samuccayavāro niṭṭhito aṭṭhamo.


pli: Aṭṭhapaccayavārā niṭṭhitā.


pli: Mahāvibhaṅge soḷasamahāvārā niṭṭhitā.


pli: Bhikkhuvibhaṅgamahāvāro niṭṭhito.


pli: Bhikkhuvibhaṅga


pli: Paṭhamabhāga


pli: 1.2 Katāpattivāra


pli: 1. Pārājikakaṇḍa


pli: Methunaṁ dhammaṁ paṭisevanto kati āpattiyo āpajjati?


pli: Methunaṁ dhammaṁ paṭisevanto tisso āpattiyo āpajjati.


pli: Akkhāyite sarīre methunaṁ dhammaṁ paṭisevati, āpatti pārājikassa;


pli: yebhuyyena khāyite sarīre methunaṁ dhammaṁ paṭisevati, āpatti thullaccayassa;


pli: vaṭṭakate mukhe acchupantaṁ aṅgajātaṁ paveseti, āpatti dukkaṭassa—


pli: methunaṁ dhammaṁ paṭisevanto imā tisso āpattiyo āpajjati.


pli: Adinnaṁ ādiyanto kati āpattiyo āpajjati?


pli: Adinnaṁ ādiyanto tisso āpattiyo āpajjati.


pli: Pañcamāsakaṁ vā atirekapañcamāsakaṁ vā agghanakaṁ adinnaṁ theyyasaṅkhātaṁ ādiyati, āpatti pārājikassa;


pli: atirekamāsakaṁ vā ūnapañcamāsakaṁ vā agghanakaṁ adinnaṁ theyyasaṅkhātaṁ ādiyati, āpatti thullaccayassa;


pli: māsakaṁ vā ūnamāsakaṁ vā agghanakaṁ adinnaṁ theyyasaṅkhātaṁ ādiyati, āpatti dukkaṭassa—


pli: adinnaṁ ādiyanto imā tisso āpattiyo āpajjati.


pli: Sañcicca manussaviggahaṁ jīvitā voropento kati āpattiyo āpajjati?


pli: Sañcicca manussaviggahaṁ jīvitā voropento tisso āpattiyo āpajjati.


pli: Manussaṁ odissa opātaṁ khaṇati “papatitvā marissatī”ti, āpatti dukkaṭassa;


pli: papatite dukkhā vedanā uppajjati, āpatti thullaccayassa;


pli: marati, āpatti pārājikassa—


pli: sañcicca manussaviggahaṁ jīvitā voropento imā tisso āpattiyo āpajjati.


pli: Asantaṁ abhūtaṁ uttarimanussadhammaṁ ullapanto kati āpattiyo āpajjati?


pli: Asantaṁ abhūtaṁ uttarimanussadhammaṁ ullapanto tisso āpattiyo āpajjati.


pli: Pāpiccho icchāpakato asantaṁ abhūtaṁ uttarimanussadhammaṁ ullapati, āpatti pārājikassa;


pli: “yo te vihāre vasati, so bhikkhu arahā”ti bhaṇati, paṭivijānantassa āpatti thullaccayassa;


pli: na paṭivijānantassa āpatti dukkaṭassa—


pli: asantaṁ abhūtaṁ uttarimanussadhammaṁ ullapanto imā tisso āpattiyo āpajjati.


pli: Cattāro pārājikā niṭṭhitā.


pli: 2. Saṅghādisesakaṇḍa


pli: (…) Upakkamitvā asuciṁ mocento tisso āpattiyo āpajjati.


pli: Ceteti upakkamati muccati, āpatti saṅghādisesassa;


pli: ceteti upakkamati na muccati, āpatti thullaccayassa;


pli: payoge dukkaṭaṁ.


pli: Mātugāmena saddhiṁ kāyasaṁsaggaṁ samāpajjanto tisso āpattiyo āpajjati.


pli: Kāyena kāyaṁ āmasati, āpatti saṅghādisesassa;


pli: kāyena kāyapaṭibaddhaṁ āmasati, āpatti thullaccayassa;


pli: kāyapaṭibaddhena kāyapaṭibaddhaṁ āmasati, āpatti dukkaṭassa.


pli: Mātugāmaṁ duṭṭhullāhi vācāhi obhāsento tisso āpattiyo āpajjati.


pli: Vaccamaggaṁ passāvamaggaṁ ādissa vaṇṇampi bhaṇati, avaṇṇampi bhaṇati, āpatti saṅghādisesassa;


pli: vaccamaggaṁ passāvamaggaṁ ṭhapetvā adhakkhakaṁ ubbhajāṇumaṇḍalaṁ ādissa vaṇṇampi bhaṇati avaṇṇampi bhaṇati, āpatti thullaccayassa;


pli: kāyapaṭibaddhaṁ ādissa vaṇṇampi bhaṇati avaṇṇampi bhaṇati, āpatti dukkaṭassa.


pli: Attakāmapāricariyāya vaṇṇaṁ bhāsanto tisso āpattiyo āpajjati.


pli: Mātugāmassa santike attakāmapāricariyāya vaṇṇaṁ bhāsati, āpatti saṅghādisesassa;


pli: paṇḍakassa santike attakāmapāricariyāya vaṇṇaṁ bhāsati, āpatti thullaccayassa;


pli: tiracchānagatassa santike attakāmapāricariyāya vaṇṇaṁ bhāsati, āpatti dukkaṭassa.


pli: Sañcarittaṁ samāpajjanto tisso āpattiyo āpajjati.


pli: Paṭiggaṇhāti vīmaṁsati paccāharati, āpatti saṅghādisesassa;


pli: paṭiggaṇhāti vīmaṁsati na paccāharati, āpatti thullaccayassa;


pli: paṭiggaṇhāti na vīmaṁsati na paccāharati, āpatti dukkaṭassa.


pli: Saññācikāya kuṭiṁ kārāpento tisso āpattiyo āpajjati.


pli: Kārāpeti, payoge dukkaṭaṁ;


pli: ekaṁ piṇḍaṁ anāgate, āpatti thullaccayassa;


pli: tasmiṁ piṇḍe āgate, āpatti saṅghādisesassa.


pli: Mahallakaṁ vihāraṁ kārāpento tisso āpattiyo āpajjati.


pli: Bhikkhuṁ amūlakena pārājikena dhammena anuddhaṁsento tisso āpattiyo āpajjati.


pli: Anokāsaṁ kārāpetvā cāvanādhippāyo vadeti, āpatti saṅghādisesena dukkaṭassa;


pli: okāsaṁ kārāpetvā akkosādhippāyo vadeti, āpatti omasavādassa.


pli: Bhikkhuṁ aññabhāgiyassa adhikaraṇassa kiñci desaṁ lesamattaṁ upādāya pārājikena dhammena anuddhaṁsento tisso āpattiyo āpajjati.


pli: Saṅghabhedako bhikkhu yāvatatiyaṁ samanubhāsanāya na paṭinissajjanto tisso āpattiyo āpajjati.


pli: Ñattiyā dukkaṭaṁ;


pli: dvīhi kammavācāhi thullaccayā;


pli: Bhedakānuvattakā bhikkhū yāvatatiyaṁ samanubhāsanāya na paṭinissajjantā tisso āpattiyo āpajjanti.


pli: Dubbaco bhikkhu yāvatatiyaṁ samanubhāsanāya na paṭinissajjanto tisso āpattiyo āpajjati.


pli: Kuladūsako bhikkhu yāvatatiyaṁ samanubhāsanāya na paṭinissajjanto tisso āpattiyo āpajjati.


pli: Terasa saṅghādisesā niṭṭhitā.


pli: 4. Nissaggiyakaṇḍa


pli: 4.1. Kathinavagga


pli: Atirekacīvaraṁ dasāhaṁ atikkāmento ekaṁ āpattiṁ āpajjati.


pli: Nissaggiyaṁ pācittiyaṁ.


pli: Ekarattaṁ ticīvarena vippavasanto ekaṁ āpattiṁ āpajjati.


pli: Akālacīvaraṁ paṭiggahetvā māsaṁ atikkāmento ekaṁ āpattiṁ āpajjati.


pli: Aññātikāya bhikkhuniyā purāṇacīvaraṁ dhovāpento dve āpattiyo āpajjati.


pli: Dhovāpeti, payoge dukkaṭaṁ;


pli: dhovāpite nissaggiyaṁ pācittiyaṁ.


pli: Aññātikāya bhikkhuniyā hatthato cīvaraṁ paṭiggaṇhanto dve āpattiyo āpajjati.


pli: Gaṇhāti, payoge dukkaṭaṁ;


pli: gahite nissaggiyaṁ pācittiyaṁ.


pli: Aññātakaṁ gahapatiṁ vā gahapatāniṁ vā cīvaraṁ viññāpento dve āpattiyo āpajjati.


pli: Viññāpeti, payoge dukkaṭaṁ;


pli: viññāpite nissaggiyaṁ pācittiyaṁ.


pli: Aññātakaṁ gahapatiṁ vā gahapatāniṁ vā tatuttari cīvaraṁ viññāpento dve āpattiyo āpajjati.


pli: Pubbe appavārito aññātakaṁ gahapatikaṁ upasaṅkamitvā cīvare vikappaṁ āpajjanto dve āpattiyo āpajjati.


pli: Vikappaṁ āpajjati, payoge dukkaṭaṁ;


pli: vikappaṁ āpanne nissaggiyaṁ pācittiyaṁ.


pli: Pubbe appavārito aññātake gahapatike upasaṅkamitvā cīvare vikappaṁ āpajjanto dve āpattiyo āpajjati.


pli: Atirekatikkhattuṁ codanāya atirekachakkhattuṁ ṭhānena cīvaraṁ abhinipphādento dve āpattiyo āpajjati.


pli: Abhinipphādeti, payoge dukkaṭaṁ;


pli: abhinipphādite nissaggiyaṁ pācittiyaṁ.


pli: Kathinavaggo paṭhamo.


pli: 4.2. Kosiyavagga


pli: Kosiyamissakaṁ santhataṁ kārāpento dve āpattiyo āpajjati.


pli: Kārāpeti, payoge dukkaṭaṁ;


pli: kārāpite nissaggiyaṁ pācittiyaṁ.


pli: Suddhakāḷakānaṁ eḷakalomānaṁ santhataṁ kārāpento dve āpattiyo āpajjati.


pli: Anādiyitvā tulaṁ odātānaṁ tulaṁ gocariyānaṁ navaṁ santhataṁ kārāpento dve āpattiyo āpajjati.


pli: Anuvassaṁ santhataṁ kārāpento dve āpattiyo āpajjati.


pli: Anādiyitvā purāṇasanthatassa sāmantā sugatavidatthiṁ navaṁ nisīdanasanthataṁ kārāpento dve āpattiyo āpajjati.


pli: Eḷakalomāni paṭiggahetvā tiyojanaṁ atikkāmento dve āpattiyo āpajjati.


pli: Paṭhamaṁ pādaṁ tiyojanaṁ atikkāmeti, āpatti dukkaṭassa;


pli: dutiyaṁ pādaṁ atikkāmeti, nissaggiyaṁ pācittiyaṁ.


pli: Aññātikāya bhikkhuniyā eḷakalomāni dhovāpento dve āpattiyo āpajjati.


pli: Dhovāpeti, payoge dukkaṭaṁ;


pli: dhovāpite nissaggiyaṁ pācittiyaṁ.


pli: Rūpiyaṁ paṭiggaṇhanto dve āpattiyo āpajjati.


pli: Gaṇhāti, payoge dukkaṭaṁ;


pli: gahite nissaggiyaṁ pācittiyaṁ.


pli: Nānappakārakaṁ rūpiyasaṁvohāraṁ samāpajjanto dve āpattiyo āpajjati.


pli: Samāpajjati, payoge dukkaṭaṁ;


pli: samāpanne nissaggiyaṁ pācittiyaṁ.


pli: Nānappakārakaṁ kayavikkayaṁ samāpajjanto dve āpattiyo āpajjati.


pli: Kosiyavaggo dutiyo.


pli: 4.3. Pattavagga


pli: Atirekapattaṁ dasāhaṁ atikkāmento ekaṁ āpattiṁ āpajjati.


pli: Nissaggiyaṁ pācittiyaṁ.


pli: Ūnapañcabandhanena pattena aññaṁ navaṁ pattaṁ cetāpento dve āpattiyo āpajjati.


pli: Cetāpeti, payoge dukkaṭaṁ;


pli: cetāpite nissaggiyaṁ pācittiyaṁ.


pli: Bhesajjāni paṭiggahetvā sattāhaṁ atikkāmento ekaṁ āpattiṁ āpajjati.


pli: Atirekamāse sese gimhāne vassikasāṭikacīvaraṁ pariyesanto dve āpattiyo āpajjati.


pli: Pariyesati, payoge dukkaṭaṁ;


pli: pariyiṭṭhe nissaggiyaṁ pācittiyaṁ.


pli: Bhikkhussa sāmaṁ cīvaraṁ datvā kupito anattamano acchindanto dve āpattiyo āpajjati.


pli: Acchindati, payoge dukkaṭaṁ;


pli: acchinne nissaggiyaṁ pācittiyaṁ.


pli: Sāmaṁ suttaṁ viññāpetvā tantavāyehi cīvaraṁ vāyāpento dve āpattiyo āpajjati.


pli: Vāyāpeti, payoge dukkaṭaṁ;


pli: vāyāpite nissaggiyaṁ pācittiyaṁ.


pli: Pubbe appavārito aññātakassa gahapatikassa tantavāye upasaṅkamitvā cīvare vikappaṁ āpajjanto dve āpattiyo āpajjati.


pli: Vikappaṁ āpajjati, payoge dukkaṭaṁ;


pli: vikappaṁ āpanne nissaggiyaṁ pācittiyaṁ.


pli: Accekacīvaraṁ paṭiggahetvā cīvarakālasamayaṁ atikkāmento ekaṁ āpattiṁ āpajjati.


pli: Nissaggiyaṁ pācittiyaṁ.


pli: Tiṇṇaṁ cīvarānaṁ aññataraṁ cīvaraṁ antaraghare nikkhipitvā atirekachārattaṁ vippavasanto ekaṁ āpattiṁ āpajjati.


pli: Jānaṁ saṅghikaṁ lābhaṁ pariṇataṁ attano pariṇāmento dve āpattiyo āpajjati.


pli: Pariṇāmeti, payoge dukkaṭaṁ;


pli: pariṇāmite nissaggiyaṁ pācittiyaṁ.


pli: Pattavaggo tatiyo.


pli: Tiṁsa nissaggiyā pācittiyā niṭṭhitā.


pli: 5. Pācittiyakaṇḍa


pli: 5.1. Musāvādavagga


pli: Sampajānamusāvādaṁ bhāsanto kati āpattiyo āpajjati?


pli: Sampajānamusāvādaṁ bhāsanto pañca āpattiyo āpajjati.


pli: Pāpiccho icchāpakato asantaṁ abhūtaṁ uttarimanussadhammaṁ ullapati, āpatti pārājikassa;


pli: bhikkhuṁ amūlakena pārājikena dhammena anuddhaṁseti, āpatti saṅghādisesassa;


pli: “yo te vihāre vasati, so bhikkhu arahā”ti bhaṇati, paṭivijānantassa āpatti thullaccayassa;


pli: na paṭivijānantassa āpatti dukkaṭassa;


pli: sampajānamusāvāde pācittiyaṁ—


pli: sampajānamusāvādaṁ bhāsanto imā pañca āpattiyo āpajjati.


pli: Omasanto dve āpattiyo āpajjati.


pli: Upasampannaṁ omasati, āpatti pācittiyassa;


pli: anupasampannaṁ omasati, āpatti dukkaṭassa.


pli: Pesuññaṁ upasaṁharanto dve āpattiyo āpajjati.


pli: Upasampannassa pesuññaṁ upasaṁharati, āpatti pācittiyassa;


pli: anupasampannassa pesuññaṁ upasaṁharati, āpatti dukkaṭassa.


pli: Anupasampannaṁ padaso dhammaṁ vācento dve āpattiyo āpajjati.


pli: Vāceti, payoge dukkaṭaṁ;


pli: pade pade āpatti pācittiyassa.


pli: Anupasampannena uttaridirattatirattaṁ sahaseyyaṁ kappento dve āpattiyo āpajjati.


pli: Nipajjati, payoge dukkaṭaṁ;


pli: nipanne āpatti pācittiyassa.


pli: Mātugāmena sahaseyyaṁ kappento dve āpattiyo āpajjati.


pli: Mātugāmassa uttarichappañcavācāhi dhammaṁ desento dve āpattiyo āpajjati.


pli: Deseti, payoge dukkaṭaṁ;


pli: Anupasampannassa uttarimanussadhammaṁ bhūtaṁ ārocento dve āpattiyo āpajjati.


pli: Āroceti, payoge dukkaṭaṁ;


pli: ārocite āpatti pācittiyassa.


pli: Bhikkhussa duṭṭhullaṁ āpattiṁ anupasampannassa ārocento dve āpattiyo āpajjati.


pli: Pathaviṁ khaṇanto dve āpattiyo āpajjati.


pli: Khaṇati, payoge dukkaṭaṁ;


pli: pahāre pahāre āpatti pācittiyassa.


pli: Musāvādavaggo paṭhamo.


pli: 5.2. Bhūtagāmavagga


pli: Bhūtagāmaṁ pātento dve āpattiyo āpajjati.


pli: Pāteti, payoge dukkaṭaṁ;


pli: Aññenaññaṁ paṭicaranto dve āpattiyo āpajjati.


pli: Anāropite aññavādake aññenaññaṁ paṭicarati, āpatti dukkaṭassa;


pli: āropite aññavādake aññenaññaṁ paṭicarati, āpatti pācittiyassa.


pli: Bhikkhuṁ ujjhāpento dve āpattiyo āpajjati.


pli: Ujjhāpeti, payoge dukkaṭaṁ;


pli: ujjhāpite āpatti pācittiyassa.


pli: Saṅghikaṁ mañcaṁ vā pīṭhaṁ vā bhisiṁ vā kocchaṁ vā ajjhokāse santharitvā anuddharitvā anāpucchā pakkamanto dve āpattiyo āpajjati.


pli: Paṭhamaṁ pādaṁ leḍḍupātaṁ atikkāmeti, āpatti dukkaṭassa;


pli: dutiyaṁ pādaṁ atikkāmeti, āpatti pācittiyassa.


pli: Saṅghike vihāre seyyaṁ santharitvā anuddharitvā anāpucchā pakkamanto dve āpattiyo āpajjati.


pli: Paṭhamaṁ pādaṁ parikkhepaṁ atikkāmeti, āpatti dukkaṭassa;


pli: Saṅghike vihāre jānaṁ pubbupagataṁ bhikkhuṁ anupakhajja seyyaṁ kappento dve āpattiyo āpajjati.


pli: Nipajjati, payoge dukkaṭaṁ;


pli: nipanne āpatti pācittiyassa.


pli: Bhikkhuṁ kupito anattamano saṅghikā vihārā nikkaḍḍhento dve āpattiyo āpajjati.


pli: Nikkaḍḍhati, payoge dukkaṭaṁ;


pli: nikkaḍḍhite āpatti pācittiyassa.


pli: Saṅghike vihāre uparivehāsakuṭiyā āhaccapādakaṁ mañcaṁ vā pīṭhaṁ vā abhinisīdanto dve āpattiyo āpajjati.


pli: Abhinisīdati, payoge dukkaṭaṁ;


pli: abhinisinne āpatti pācittiyassa.


pli: Dvattipariyāye adhiṭṭhahitvā tatuttari adhiṭṭhahanto dve āpattiyo āpajjati.


pli: Adhiṭṭheti, payoge dukkaṭaṁ;


pli: adhiṭṭhite āpatti pācittiyassa.


pli: Jānaṁ sappāṇakaṁ udakaṁ tiṇaṁ vā mattikaṁ vā siñcanto dve āpattiyo āpajjati.


pli: Siñcati, payoge dukkaṭaṁ;


pli: siñcite āpatti pācittiyassa.


pli: Bhūtagāmavaggo dutiyo.


pli: 5.3. Ovādavagga


pli: Asammato bhikkhuniyo ovadanto dve āpattiyo āpajjati.


pli: Ovadati, payoge dukkaṭaṁ;


pli: ovadite āpatti pācittiyassa.


pli: Atthaṅgate sūriye bhikkhuniyo ovadanto dve āpattiyo āpajjati.


pli: Bhikkhunupassayaṁ upasaṅkamitvā bhikkhuniyo ovadanto dve āpattiyo āpajjati.


pli: “Āmisahetu bhikkhū bhikkhuniyo ovadantī”ti bhaṇanto dve āpattiyo āpajjati.


pli: Bhaṇati, payoge dukkaṭaṁ;


pli: bhaṇite āpatti pācittiyassa.


pli: Aññātikāya bhikkhuniyā cīvaraṁ dento dve āpattiyo āpajjati.


pli: Deti, payoge dukkaṭaṁ;


pli: dinne āpatti pācittiyassa.


pli: Aññātikāya bhikkhuniyā cīvaraṁ sibbento dve āpattiyo āpajjati.


pli: Sibbeti, payoge dukkaṭaṁ;


pli: ārāpathe ārāpathe āpatti pācittiyassa.


pli: Bhikkhuniyā saddhiṁ saṁvidhāya ekaddhānamaggaṁ paṭipajjanto dve āpattiyo āpajjati.


pli: Paṭipajjati, payoge dukkaṭaṁ;


pli: paṭipanne āpatti pācittiyassa.


pli: Bhikkhuniyā saddhiṁ saṁvidhāya ekaṁ nāvaṁ abhiruhanto dve āpattiyo āpajjati.


pli: Abhiruhati, payoge dukkaṭaṁ;


pli: abhiruḷhe āpatti pācittiyassa.


pli: Jānaṁ bhikkhuniparipācitaṁ piṇḍapātaṁ bhuñjanto dve āpattiyo āpajjati.


pli: “Bhuñjissāmī”ti paṭiggaṇhāti, āpatti dukkaṭassa;


pli: ajjhohāre ajjhohāre āpatti pācittiyassa.


pli: Bhikkhuniyā saddhiṁ eko ekāya raho nisajjaṁ kappento dve āpattiyo āpajjati.


pli: Nisīdati, payoge dukkaṭaṁ;


pli: nisinne āpatti pācittiyassa.


pli: Ovādavaggo tatiyo.


pli: 5.4. Bhojanavagga


pli: Tatuttari āvasathapiṇḍaṁ bhuñjanto dve āpattiyo āpajjati.


pli: Gaṇabhojanaṁ bhuñjanto dve āpattiyo āpajjati.


pli: Paramparabhojanaṁ bhuñjanto dve āpattiyo āpajjati.


pli: Dvattipattapūre pūve paṭiggahetvā tatuttari paṭiggaṇhanto dve āpattiyo āpajjati.


pli: Gaṇhāti, payoge dukkaṭaṁ;


pli: gahite āpatti pācittiyassa.


pli: Bhuttāvī pavārito anatirittaṁ khādanīyaṁ vā bhojanīyaṁ vā bhuñjanto dve āpattiyo āpajjati.


pli: Bhikkhuṁ bhuttāviṁ pavāritaṁ anatirittena khādanīyena vā bhojanīyena vā abhihaṭṭhuṁ pavārento dve āpattiyo āpajjati.


pli: Tassa vacanena “khādissāmi bhuñjissāmī”ti paṭiggaṇhāti, āpatti dukkaṭassa;


pli: bhojanapariyosāne āpatti pācittiyassa.


pli: Vikāle khādanīyaṁ vā bhojanīyaṁ vā bhuñjanto dve āpattiyo āpajjati.


pli: “Khādissāmi bhuñjissāmī”ti paṭiggaṇhāti, āpatti dukkaṭassa;


pli: ajjhohāre ajjhohāre āpatti pācittiyassa.


pli: Sannidhikārakaṁ khādanīyaṁ vā bhojanīyaṁ vā bhuñjanto dve āpattiyo āpajjati.


pli: Paṇītabhojanāni attano atthāya viññāpetvā bhuñjanto dve āpattiyo āpajjati.


pli: “Bhuñjissāmī”ti paṭiggaṇhāti, āpatti dukkaṭassa;


pli: Adinnaṁ mukhadvāraṁ āhāraṁ āharanto dve āpattiyo āpajjati.


pli: Bhojanavaggo catuttho.


pli: 5.5. Acelakavagga


pli: Acelakassa vā paribbājakassa vā paribbājikāya vā sahatthā khādanīyaṁ vā bhojanīyaṁ vā dento dve āpattiyo āpajjati.


pli: Deti, payoge dukkaṭaṁ;


pli: dinne āpatti pācittiyassa.


pli: Bhikkhuṁ—“ehāvuso, gāmaṁ vā nigamaṁ vā piṇḍāya pavisissāmā”ti tassa dāpetvā vā adāpetvā vā uyyojento dve āpattiyo āpajjati.


pli: Uyyojeti, payoge dukkaṭaṁ;


pli: uyyojite āpatti pācittiyassa.


pli: Sabhojane kule anupakhajja nisajjaṁ kappento dve āpattiyo āpajjati.


pli: Nisīdati, payoge dukkaṭaṁ;


pli: nisinne āpatti pācittiyassa.


pli: Mātugāmena saddhiṁ raho paṭicchanne āsane nisajjaṁ kappento dve āpattiyo āpajjati.


pli: Mātugāmena saddhiṁ eko ekāya raho nisajjaṁ kappento dve āpattiyo āpajjati.


pli: Nimantito sabhatto samāno purebhattaṁ pacchābhattaṁ kulesu cārittaṁ āpajjanto dve āpattiyo āpajjati.


pli: Paṭhamaṁ pādaṁ ummāraṁ atikkāmeti, āpatti dukkaṭassa;


pli: dutiyaṁ pādaṁ atikkāmeti, āpatti pācittiyassa.


pli: Tatuttari bhesajjaṁ viññāpento dve āpattiyo āpajjati.


pli: Viññāpeti, payoge dukkaṭaṁ;


pli: viññāpite āpatti pācittiyassa.


pli: Uyyuttaṁ senaṁ dassanāya gacchanto dve āpattiyo āpajjati.


pli: Gacchati, āpatti dukkaṭassa;


pli: yattha ṭhito passati, āpatti pācittiyassa.


pli: Atirekatirattaṁ senāya vasanto dve āpattiyo āpajjati.


pli: Vasati, payoge dukkaṭaṁ;


pli: vasite āpatti pācittiyassa.


pli: Uyyodhikaṁ gacchanto dve āpattiyo āpajjati.


pli: Acelakavaggo pañcamo.


pli: 5.6. Surāmerayavagga


pli: Majjaṁ pivanto dve āpattiyo āpajjati.


pli: “Pivissāmī”ti paṭiggaṇhāti, āpatti dukkaṭassa;


pli: ajjhohāre ajjhohāre āpatti pācittiyassa.


pli: Bhikkhuṁ aṅgulipatodakena hāsento dve āpattiyo āpajjati.


pli: Hāseti, payoge dukkaṭaṁ;


pli: hasite āpatti pācittiyassa.


pli: Udake kīḷanto dve āpattiyo āpajjati.


pli: Heṭṭhāgopphake udake kīḷati, āpatti dukkaṭassa;


pli: uparigopphake kīḷati, āpatti pācittiyassa.


pli: Anādariyaṁ karonto dve āpattiyo āpajjati.


pli: Karoti, payoge dukkaṭaṁ;


pli: kate āpatti pācittiyassa.


pli: Bhikkhuṁ bhiṁsāpento dve āpattiyo āpajjati.


pli: Bhiṁsāpeti, payoge dukkaṭaṁ;


pli: bhiṁsāpite āpatti pācittiyassa.


pli: Jotiṁ samādahitvā visibbento dve āpattiyo āpajjati.


pli: Samādahati, payoge dukkaṭaṁ;


pli: samādahite āpatti pācittiyassa.


pli: Orenaddhamāsaṁ nahāyanto dve āpattiyo āpajjati.


pli: Nahāyati, payoge dukkaṭaṁ;


pli: nahānapariyosāne āpatti pācittiyassa.


pli: Anādiyitvā tiṇṇaṁ dubbaṇṇakaraṇānaṁ aññataraṁ dubbaṇṇakaraṇaṁ navaṁ cīvaraṁ paribhuñjanto dve āpattiyo āpajjati.


pli: Paribhuñjati, payoge dukkaṭaṁ;


pli: paribhutte āpatti pācittiyassa.


pli: Bhikkhussa vā bhikkhuniyā vā sikkhamānāya vā sāmaṇerassa vā sāmaṇeriyā vā sāmaṁ cīvaraṁ vikappetvā appaccuddhāraṇaṁ paribhuñjanto dve āpattiyo āpajjati.


pli: Bhikkhussa pattaṁ vā cīvaraṁ vā nisīdanaṁ vā sūcigharaṁ vā kāyabandhanaṁ vā apanidhento dve āpattiyo āpajjati.


pli: Apanidheti, payoge dukkaṭaṁ;


pli: apanidhite āpatti pācittiyassa.


pli: Surāmerayavaggo chaṭṭho.


pli: 5.7. Sappāṇakavagga


pli: Sañcicca pāṇaṁ jīvitā voropento kati āpattiyo āpajjati?


pli: Sañcicca pāṇaṁ jīvitā voropento catasso āpattiyo āpajjati.


pli: Anodissa opātaṁ khaṇati—“yo koci papatitvā marissatī”ti, āpatti dukkaṭassa;


pli: manusso tasmiṁ papatitvā marati, āpatti pārājikassa;


pli: yakkho vā peto vā tiracchānagatamanussaviggaho vā tasmiṁ papatitvā marati, āpatti thullaccayassa;


pli: tiracchānagato tasmiṁ papatitvā marati, āpatti pācittiyassa—


pli: sañcicca pāṇaṁ jīvitā voropento imā catasso āpattiyo āpajjati.


pli: Jānaṁ sappāṇakaṁ udakaṁ paribhuñjanto dve āpattiyo āpajjati.


pli: Jānaṁ yathādhammaṁ nihatādhikaraṇaṁ punakammāya ukkoṭento dve āpattiyo āpajjati.


pli: Ukkoṭeti, payoge dukkaṭaṁ;


pli: ukkoṭite āpatti pācittiyassa.


pli: Bhikkhussa jānaṁ duṭṭhullaṁ āpattiṁ paṭicchādento ekaṁ āpattiṁ āpajjati, pācittiyaṁ.


pli: Jānaṁ ūnavīsativassaṁ puggalaṁ upasampādento dve āpattiyo āpajjati.


pli: Upasampādeti, payoge dukkaṭaṁ;


pli: upasampādite āpatti pācittiyassa.


pli: Jānaṁ theyyasatthena saddhiṁ saṁvidhāya ekaddhānamaggaṁ paṭipajjanto dve āpattiyo āpajjati.


pli: Paṭipajjati, payoge dukkaṭaṁ;


pli: paṭipanne āpatti pācittiyassa.


pli: Mātugāmena saddhiṁ saṁvidhāya ekaddhānamaggaṁ paṭipajjanto dve āpattiyo āpajjati.


pli: Pāpikāya diṭṭhiyā yāvatatiyaṁ samanubhāsanāya na paṭinissajjanto dve āpattiyo āpajjati.


pli: Ñattiyā dukkaṭaṁ;


pli: Jānaṁ tathāvādinā bhikkhunā akaṭānudhammena taṁ diṭṭhiṁ appaṭinissaṭṭhena saddhiṁ sambhuñjanto dve āpattiyo āpajjati.


pli: Sambhuñjati, payoge dukkaṭaṁ;


pli: sambhutte āpatti pācittiyassa.


pli: Jānaṁ tathānāsitaṁ samaṇuddesaṁ upalāpento dve āpattiyo āpajjati.


pli: Upalāpeti, payoge dukkaṭaṁ;


pli: upalāpite āpatti pācittiyassa.


pli: Sappāṇakavaggo sattamo.


pli: 5.8. Sahadhammikavagga


pli: Bhikkhūhi sahadhammikaṁ vuccamāno—“na tāvāhaṁ, āvuso, etasmiṁ sikkhāpade sikkhissāmi yāva na aññaṁ bhikkhuṁ byattaṁ vinayadharaṁ paripucchissāmī”ti bhaṇanto dve āpattiyo āpajjati.


pli: Bhaṇati, payoge dukkaṭaṁ;


pli: bhaṇite āpatti pācittiyassa.


pli: Vinayaṁ vivaṇṇento dve āpattiyo āpajjati.


pli: Vivaṇṇeti, payoge dukkaṭaṁ;


pli: vivaṇṇite āpatti pācittiyassa.


pli: Mohento dve āpattiyo āpajjati.


pli: Anāropite mohe moheti, āpatti dukkaṭassa;


pli: āropite mohe moheti, āpatti pācittiyassa.


pli: Bhikkhussa kupito anattamano pahāraṁ dento dve āpattiyo āpajjati.


pli: Paharati, payoge dukkaṭaṁ;


pli: pahate āpatti pācittiyassa.


pli: Bhikkhussa kupito anattamano talasattikaṁ uggiranto dve āpattiyo āpajjati.


pli: Uggirati, payoge dukkaṭaṁ;


pli: uggirite āpatti pācittiyassa.


pli: Bhikkhuṁ amūlakena saṅghādisesena anuddhaṁsento dve āpattiyo āpajjati.


pli: Anuddhaṁseti, payoge dukkaṭaṁ;


pli: anuddhaṁsite āpatti pācittiyassa.


pli: Bhikkhussa sañcicca kukkuccaṁ upadahanto dve āpattiyo āpajjati.


pli: Upadahati, payoge dukkaṭaṁ;


pli: upadahite āpatti pācittiyassa.


pli: Bhikkhūnaṁ bhaṇḍanajātānaṁ kalahajātānaṁ vivādāpannānaṁ upassutiṁ tiṭṭhanto dve āpattiyo āpajjati.


pli: “Sossāmī”ti gacchati, āpatti dukkaṭassa;


pli: yattha ṭhito suṇāti, āpatti pācittiyassa.


pli: Dhammikānaṁ kammānaṁ chandaṁ datvā pacchā khīyanadhammaṁ āpajjanto dve āpattiyo āpajjati.


pli: Khiyyati, payoge dukkaṭaṁ;


pli: khiyyite āpatti pācittiyassa.


pli: Saṅghe vinicchayakathāya vattamānāya chandaṁ adatvā uṭṭhāyāsanā pakkamanto dve āpattiyo āpajjati.


pli: Parisāya hatthapāsaṁ vijahantassa āpatti dukkaṭassa;


pli: vijahite āpatti pācittiyassa.


pli: Samaggena saṅghena cīvaraṁ datvā pacchā khīyanadhammaṁ āpajjanto dve āpattiyo āpajjati.


pli: Jānaṁ saṅghikaṁ lābhaṁ pariṇataṁ puggalassa pariṇāmento dve āpattiyo āpajjati.


pli: Pariṇāmeti, payoge dukkaṭaṁ;


pli: pariṇāmite āpatti pācittiyassa.


pli: Sahadhammikavaggo aṭṭhamo.


pli: 5.9. Rājavagga


pli: Pubbe appaṭisaṁvidito rañño antepuraṁ pavisanto dve āpattiyo āpajjati.


pli: Paṭhamaṁ pādaṁ ummāraṁ atikkāmeti, āpatti dukkaṭassa;


pli: dutiyaṁ pādaṁ atikkāmeti, āpatti pācittiyassa.


pli: Ratanaṁ uggaṇhanto dve āpattiyo āpajjati.


pli: Gaṇhāti, payoge dukkaṭaṁ;


pli: gahite āpatti pācittiyassa.


pli: Santaṁ bhikkhuṁ anāpucchā vikāle gāmaṁ pavisanto dve āpattiyo āpajjati.


pli: Paṭhamaṁ pādaṁ parikkhepaṁ atikkāmeti, āpatti dukkaṭassa;


pli: Aṭṭhimayaṁ vā dantamayaṁ vā visāṇamayaṁ vā sūcigharaṁ kārāpento dve āpattiyo āpajjati.


pli: Kārāpeti, payoge dukkaṭaṁ;


pli: kārāpite āpatti pācittiyassa.


pli: Pamāṇātikkantaṁ mañcaṁ vā pīṭhaṁ vā kārāpento dve āpattiyo āpajjati.


pli: Mañcaṁ vā pīṭhaṁ vā tūlonaddhaṁ kārāpento dve āpattiyo āpajjati.


pli: Pamāṇātikkantaṁ nisīdanaṁ kārāpento dve āpattiyo āpajjati.


pli: Pamāṇātikkantaṁ kaṇḍuppaṭicchādiṁ kārāpento dve āpattiyo āpajjati.


pli: Pamāṇātikkantaṁ vassikasāṭikaṁ kārāpento dve āpattiyo āpajjati.


pli: Sugatacīvarappamāṇaṁ cīvaraṁ kārāpento kati āpattiyo āpajjati?


pli: Sugatacīvarappamāṇaṁ cīvaraṁ kārāpento dve āpattiyo āpajjati.


pli: kārāpite āpatti pācittiyassa—


pli: sugatacīvarappamāṇaṁ cīvaraṁ kārāpento imā dve āpattiyo āpajjati.


pli: Rājavaggo navamo.


pli: Khuddakā niṭṭhitā.


pli: 6. Pāṭidesanīyakaṇḍa


pli: Aññātikāya bhikkhuniyā antaragharaṁ paviṭṭhāya hatthato khādanīyaṁ vā bhojanīyaṁ vā sahatthā paṭiggahetvā bhuñjanto kati āpattiyo āpajjati?


pli: Aññātikāya bhikkhuniyā antaragharaṁ paviṭṭhāya hatthato khādanīyaṁ vā bhojanīyaṁ vā sahatthā paṭiggahetvā bhuñjanto dve āpattiyo āpajjati.


pli: “Bhuñjissāmī”ti paṭiggaṇhāti, āpatti dukkaṭassa;


pli: ajjhohāre ajjhohāre āpatti pāṭidesanīyassa—


pli: aññātikāya bhikkhuniyā antaragharaṁ paviṭṭhāya hatthato khādanīyaṁ vā bhojanīyaṁ vā sahatthā paṭiggahetvā bhuñjanto imā dve āpattiyo āpajjati.


pli: Bhikkhuniyā vosāsantiyā na nivāretvā bhuñjanto dve āpattiyo āpajjati.


pli: ajjhohāre ajjhohāre āpatti pāṭidesanīyassa.


pli: Sekkhasammatesu kulesu khādanīyaṁ vā bhojanīyaṁ vā sahatthā paṭiggahetvā bhuñjanto dve āpattiyo āpajjati.


pli: Āraññakesu senāsanesu pubbe appaṭisaṁviditaṁ khādanīyaṁ vā bhojanīyaṁ vā ajjhārāme sahatthā paṭiggahetvā bhuñjanto kati āpattiyo āpajjati?


pli: Āraññakesu senāsanesu pubbe appaṭisaṁviditaṁ khādanīyaṁ vā bhojanīyaṁ vā ajjhārāme sahatthā paṭiggahetvā bhuñjanto dve āpattiyo āpajjati.


pli: āraññakesu senāsanesu pubbe appaṭisaṁviditaṁ khādanīyaṁ vā bhojanīyaṁ vā ajjhārāme sahatthā paṭiggahetvā bhuñjanto imā dve āpattiyo āpajjati.


pli: Cattāro pāṭidesanīyā niṭṭhitā.


pli: 7. Sekhiyakaṇḍa


pli: 7.1. Parimaṇḍalavagga


pli: Anādariyaṁ paṭicca purato vā pacchato vā olambento nivāsento kati āpattiyo āpajjati?


pli: Anādariyaṁ paṭicca purato vā pacchato vā olambento nivāsento ekaṁ āpattiṁ āpajjati.


pli: anādariyaṁ paṭicca purato vā pacchato vā olambento nivāsento imaṁ ekaṁ āpattiṁ āpajjati.


pli: Anādariyaṁ paṭicca purato vā pacchato vā olambento pārupanto ekaṁ āpattiṁ āpajjati.


pli: Anādariyaṁ paṭicca kāyaṁ vivaritvā antaraghare gacchanto ekaṁ āpattiṁ āpajjati.


pli: Anādariyaṁ paṭicca kāyaṁ vivaritvā antaraghare nisīdanto ekaṁ āpattiṁ āpajjati.


pli: Anādariyaṁ paṭicca hatthaṁ vā pādaṁ vā kīḷāpento antaraghare gacchanto ekaṁ āpattiṁ āpajjati.


pli: Anādariyaṁ paṭicca hatthaṁ vā pādaṁ vā kīḷāpento antaraghare nisīdanto ekaṁ āpattiṁ āpajjati.


pli: Anādariyaṁ paṭicca tahaṁ tahaṁ olokento antaraghare gacchanto ekaṁ āpattiṁ āpajjati.


pli: Anādariyaṁ paṭicca tahaṁ tahaṁ olokento antaraghare nisīdanto ekaṁ āpattiṁ āpajjati.


pli: Anādariyaṁ paṭicca ukkhittakāya antaraghare gacchanto ekaṁ āpattiṁ āpajjati.


pli: Anādariyaṁ paṭicca ukkhittakāya antaraghare nisīdanto ekaṁ āpattiṁ āpajjati.


pli: Parimaṇḍalavaggo paṭhamo.


pli: 7.2. Ujjagghikavagga


pli: Anādariyaṁ paṭicca ujjagghikāya antaraghare gacchanto ekaṁ āpattiṁ āpajjati.


pli: Anādariyaṁ paṭicca ujjagghikāya antaraghare nisīdanto ekaṁ āpattiṁ āpajjati.


pli: Anādariyaṁ paṭicca uccāsaddaṁ mahāsaddaṁ karonto antaraghare gacchanto ekaṁ āpattiṁ āpajjati.


pli: Anādariyaṁ paṭicca uccāsaddaṁ mahāsaddaṁ karonto antaraghare nisīdanto ekaṁ āpattiṁ āpajjati.


pli: Anādariyaṁ paṭicca kāyappacālakaṁ antaraghare gacchanto ekaṁ āpattiṁ āpajjati.


pli: Anādariyaṁ paṭicca kāyappacālakaṁ antaraghare nisīdanto ekaṁ āpattiṁ āpajjati.


pli: Anādariyaṁ paṭicca bāhuppacālakaṁ antaraghare gacchanto ekaṁ āpattiṁ āpajjati.


pli: Anādariyaṁ paṭicca bāhuppacālakaṁ antaraghare nisīdanto ekaṁ āpattiṁ āpajjati.


pli: Anādariyaṁ paṭicca sīsappacālakaṁ antaraghare gacchanto ekaṁ āpattiṁ āpajjati.


pli: Anādariyaṁ paṭicca sīsappacālakaṁ antaraghare nisīdanto ekaṁ āpattiṁ āpajjati.


pli: Ujjagghikavaggo dutiyo.


pli: 7.3. Khambhakatavagga


pli: Anādariyaṁ paṭicca khambhakato antaraghare gacchanto ekaṁ āpattiṁ āpajjati.


pli: Anādariyaṁ paṭicca khambhakato antaraghare nisīdanto ekaṁ āpattiṁ āpajjati.


pli: Anādariyaṁ paṭicca oguṇṭhito antaraghare gacchanto ekaṁ āpattiṁ āpajjati.


pli: Anādariyaṁ paṭicca oguṇṭhito antaraghare nisīdanto ekaṁ āpattiṁ āpajjati.


pli: Anādariyaṁ paṭicca ukkuṭikāya antaraghare gacchanto ekaṁ āpattiṁ āpajjati.


pli: Anādariyaṁ paṭicca pallatthikāya antaraghare nisīdanto ekaṁ āpattiṁ āpajjati.


pli: Anādariyaṁ paṭicca asakkaccaṁ piṇḍapātaṁ paṭiggaṇhanto ekaṁ āpattiṁ āpajjati.


pli: Anādariyaṁ paṭicca tahaṁ tahaṁ olokento piṇḍapātaṁ paṭiggaṇhanto ekaṁ āpattiṁ āpajjati.


pli: Anādariyaṁ paṭicca sūpaññeva bahuṁ paṭiggaṇhanto ekaṁ āpattiṁ āpajjati.


pli: Anādariyaṁ paṭicca thūpīkataṁ piṇḍapātaṁ paṭiggaṇhanto ekaṁ āpattiṁ āpajjati.


pli: Khambhakatavaggo tatiyo.


pli: 7.4. Piṇḍapātavagga


pli: Anādariyaṁ paṭicca asakkaccaṁ piṇḍapātaṁ bhuñjanto ekaṁ āpattiṁ āpajjati.


pli: Anādariyaṁ paṭicca tahaṁ tahaṁ olokento piṇḍapātaṁ bhuñjanto ekaṁ āpattiṁ āpajjati.


pli: Anādariyaṁ paṭicca tahaṁ tahaṁ omasitvā piṇḍapātaṁ bhuñjanto ekaṁ āpattiṁ āpajjati.


pli: Anādariyaṁ paṭicca sūpaññeva bahuṁ bhuñjanto ekaṁ āpattiṁ āpajjati.


pli: Anādariyaṁ paṭicca thūpakato omadditvā piṇḍapātaṁ bhuñjanto ekaṁ āpattiṁ āpajjati.


pli: Anādariyaṁ paṭicca sūpaṁ vā byañjanaṁ vā odanena paṭicchādento ekaṁ āpattiṁ āpajjati.


pli: Anādariyaṁ paṭicca sūpaṁ vā odanaṁ vā agilāno attano atthāya viññāpetvā bhuñjanto ekaṁ āpattiṁ āpajjati.


pli: Anādariyaṁ paṭicca ujjhānasaññī paresaṁ pattaṁ olokento ekaṁ āpattiṁ āpajjati.


pli: Anādariyaṁ paṭicca mahantaṁ kabaḷaṁ karonto ekaṁ āpattiṁ āpajjati.


pli: Anādariyaṁ paṭicca dīghaṁ ālopaṁ karonto ekaṁ āpattiṁ āpajjati.


pli: Piṇḍapātavaggo catuttho.


pli: 7.5. Kabaḷavagga


pli: Anādariyaṁ paṭicca anāhaṭe kabaḷe mukhadvāraṁ vivaranto ekaṁ āpattiṁ āpajjati.


pli: Anādariyaṁ paṭicca bhuñjamāno sabbaṁ hatthaṁ mukhe pakkhipanto ekaṁ āpattiṁ āpajjati.


pli: Anādariyaṁ paṭicca sakabaḷena mukhena byāharanto ekaṁ āpattiṁ āpajjati.


pli: Anādariyaṁ paṭicca piṇḍukkhepakaṁ bhuñjanto ekaṁ āpattiṁ āpajjati.


pli: Anādariyaṁ paṭicca kabaḷāvacchedakaṁ bhuñjanto ekaṁ āpattiṁ āpajjati.


pli: Anādariyaṁ paṭicca avagaṇḍakārakaṁ bhuñjanto ekaṁ āpattiṁ āpajjati.


pli: Anādariyaṁ paṭicca hatthaniddhunakaṁ bhuñjanto ekaṁ āpattiṁ āpajjati.


pli: Anādariyaṁ paṭicca sitthāvakārakaṁ bhuñjanto ekaṁ āpattiṁ āpajjati.


pli: Anādariyaṁ paṭicca jivhānicchārakaṁ bhuñjanto ekaṁ āpattiṁ āpajjati.


pli: Anādariyaṁ paṭicca capucapukārakaṁ bhuñjanto ekaṁ āpattiṁ āpajjati.


pli: Kabaḷavaggo pañcamo.


pli: 7.6. Surusuruvagga


pli: Anādariyaṁ paṭicca surusurukārakaṁ bhuñjanto ekaṁ āpattiṁ āpajjati.


pli: Anādariyaṁ paṭicca hatthanillehakaṁ bhuñjanto ekaṁ āpattiṁ āpajjati.


pli: Anādariyaṁ paṭicca pattanillehakaṁ bhuñjanto ekaṁ āpattiṁ āpajjati.


pli: Anādariyaṁ paṭicca oṭṭhanillehakaṁ bhuñjanto ekaṁ āpattiṁ āpajjati.


pli: Anādariyaṁ paṭicca sāmisena hatthena pānīyathālakaṁ paṭiggaṇhanto ekaṁ āpattiṁ āpajjati.


pli: Anādariyaṁ paṭicca sasitthakaṁ pattadhovanaṁ antaraghare chaḍḍento ekaṁ āpattiṁ āpajjati.


pli: Anādariyaṁ paṭicca chattapāṇissa dhammaṁ desento ekaṁ āpattiṁ āpajjati.


pli: Anādariyaṁ paṭicca daṇḍapāṇissa dhammaṁ desento ekaṁ āpattiṁ āpajjati.


pli: Anādariyaṁ paṭicca satthapāṇissa dhammaṁ desento ekaṁ āpattiṁ āpajjati.


pli: Anādariyaṁ paṭicca āvudhapāṇissa dhammaṁ desento ekaṁ āpattiṁ āpajjati.


pli: Surusuruvaggo chaṭṭho.


pli: 7.7. Pādukavagga


pli: Anādariyaṁ paṭicca pādukāruḷhassa dhammaṁ desento ekaṁ āpattiṁ āpajjati.


pli: Anādariyaṁ paṭicca upāhanāruḷhassa dhammaṁ desento ekaṁ āpattiṁ āpajjati.


pli: Anādariyaṁ paṭicca yānagatassa dhammaṁ desento ekaṁ āpattiṁ āpajjati.


pli: Anādariyaṁ paṭicca sayanagatassa dhammaṁ desento ekaṁ āpattiṁ āpajjati.


pli: Anādariyaṁ paṭicca pallatthikāya nisinnassa dhammaṁ desento ekaṁ āpattiṁ āpajjati.


pli: Anādariyaṁ paṭicca veṭhitasīsassa dhammaṁ desento ekaṁ āpattiṁ āpajjati.


pli: Anādariyaṁ paṭicca oguṇṭhitasīsassa dhammaṁ desento ekaṁ āpattiṁ āpajjati.


pli: Anādariyaṁ paṭicca chamāyaṁ nisīditvā āsane nisinnassa dhammaṁ desento ekaṁ āpattiṁ āpajjati.


pli: Anādariyaṁ paṭicca nīce āsane nisīditvā ucce āsane nisinnassa dhammaṁ desento ekaṁ āpattiṁ āpajjati.


pli: Anādariyaṁ paṭicca ṭhito nisinnassa dhammaṁ desento ekaṁ āpattiṁ āpajjati.


pli: Anādariyaṁ paṭicca pacchato gacchanto purato gacchantassa dhammaṁ desento ekaṁ āpattiṁ āpajjati.


pli: Anādariyaṁ paṭicca uppathena gacchanto pathena gacchantassa dhammaṁ desento ekaṁ āpattiṁ āpajjati.


pli: Anādariyaṁ paṭicca ṭhito uccāraṁ vā passāvaṁ vā karonto ekaṁ āpattiṁ āpajjati.


pli: Anādariyaṁ paṭicca harite uccāraṁ vā passāvaṁ vā kheḷaṁ vā karonto ekaṁ āpattiṁ āpajjati.


pli: Anādariyaṁ paṭicca udake uccāraṁ vā passāvaṁ vā kheḷaṁ vā karonto kati āpattiyo āpajjati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karonto ekaṁ āpattiṁ āpajjati.


pli: anādariyaṁ paṭicca udake uccāraṁ vā passāvaṁ vā kheḷaṁ vā karonto imaṁ ekaṁ āpattiṁ āpajjati.


pli: Pādukavaggo sattamo.


pli: Sekhiyā niṭṭhitā.


pli: Katāpattivāro niṭṭhito dutiyo.


pli: Bhikkhuvibhaṅga


pli: Paṭhamabhāga


pli: 1.3 Vipattivāra


pli: Methunaṁ dhammaṁ paṭisevantassa āpattiyo catunnaṁ vipattīnaṁ kati vipattiyo bhajanti?


pli: Methunaṁ dhammaṁ paṭisevantassa āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ, siyā ācāravipattiṁ …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti catunnaṁ vipattīnaṁ kati vipattiyo bhajati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti catunnaṁ vipattīnaṁ ekaṁ vipattiṁ bhajati—


pli: ācāravipattiṁ.


pli: Vipattivāro niṭṭhito tatiyo.


pli: 1.4 Saṅgahitavāra


pli: Methunaṁ dhammaṁ paṭisevantassa āpattiyo sattannaṁ āpattikkhandhānaṁ katihi āpattikkhandhehi saṅgahitā?


pli: Methunaṁ dhammaṁ paṭisevantassa āpattiyo sattannaṁ āpattikkhandhānaṁ tīhi āpattikkhandhehi saṅgahitā—


pli: siyā pārājikāpattikkhandhena, siyā thullaccayāpattikkhandhena, siyā dukkaṭāpattikkhandhena …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti sattannaṁ āpattikkhandhānaṁ katihi āpattikkhandhehi saṅgahitā?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti sattannaṁ āpattikkhandhānaṁ ekena āpattikkhandhena saṅgahitā—


pli: dukkaṭāpattikkhandhena.


pli: Saṅgahitavāro niṭṭhito catuttho.


pli: Bhikkhuvibhaṅga


pli: Paṭhamabhāga


pli: 1.5 Samuṭṭhānavāra


pli: Methunaṁ dhammaṁ paṭisevantassa āpattiyo channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Methunaṁ dhammaṁ paṭisevantassa āpattiyo channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca cittato ca samuṭṭhanti, na vācato …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti channaṁ āpattisamuṭṭhānānaṁ katihi samuṭṭhānehi samuṭṭhāti?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato.


pli: Samuṭṭhānavāro niṭṭhito pañcamo.


pli: 1.6 Adhikaraṇavāra


pli: Methunaṁ dhammaṁ paṭisevantassa āpattiyo catunnaṁ adhikaraṇānaṁ katamaṁ adhikaraṇaṁ?


pli: Methunaṁ dhammaṁ paṭisevantassa āpattiyo catunnaṁ adhikaraṇānaṁ āpattādhikaraṇaṁ …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti catunnaṁ adhikaraṇānaṁ katamaṁ adhikaraṇaṁ?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti catunnaṁ adhikaraṇānaṁ āpattādhikaraṇaṁ.


pli: Adhikaraṇavāro niṭṭhito chaṭṭho.


pli: 1.7 Samathavāra


pli: Methunaṁ dhammaṁ paṭisevantassa āpattiyo sattannaṁ samathānaṁ katihi samathehi sammanti?


pli: Methunaṁ dhammaṁ paṭisevantassa āpattiyo sattannaṁ samathānaṁ tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti sattannaṁ samathānaṁ katihi samathehi sammati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa āpatti sattannaṁ samathānaṁ tīhi samathehi sammati—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca.


pli: Samathavāro niṭṭhito sattamo.


pli: Bhikkhuvibhaṅga


pli: Paṭhamabhāga


pli: 1.8 Samuccayavāra


pli: Methunaṁ dhammaṁ paṭisevanto kati āpattiyo āpajjati?


pli: Methunaṁ dhammaṁ paṭisevanto tisso āpattiyo āpajjati.


pli: Akkhāyite sarīre methunaṁ dhammaṁ paṭisevati, āpatti pārājikassa;


pli: yebhuyyena khāyite sarīre methunaṁ dhammaṁ paṭisevati, āpatti thullaccayassa;


pli: vaṭṭakate mukhe acchupantaṁ aṅgajātaṁ paveseti, āpatti dukkaṭassa—


pli: methunaṁ dhammaṁ paṭisevanto imā tisso āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti, sattannaṁ āpattikkhandhānaṁ katihi āpattikkhandhehi saṅgahitā, channaṁ āpattisamuṭṭhānānaṁ katihi samuṭṭhānehi samuṭṭhanti, catunnaṁ adhikaraṇānaṁ katamaṁ adhikaraṇaṁ, sattannaṁ samathānaṁ katihi samathehi sammanti?


pli: Tā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ, siyā ācāravipattiṁ.


pli: Sattannaṁ āpattikkhandhānaṁ tīhi āpattikkhandhehi saṅgahitā—


pli: siyā pārājikāpattikkhandhena, siyā thullaccayāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca cittato ca samuṭṭhanti, na vācato.


pli: Sattannaṁ samathānaṁ tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca …pe….


pli: Anādariyaṁ paṭicca udake uccāraṁ vā passāvaṁ vā kheḷaṁ vā karonto kati āpattiyo āpajjati?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karonto ekaṁ āpattiṁ āpajjati.


pli: anādariyaṁ paṭicca udake uccāraṁ vā passāvaṁ vā kheḷaṁ vā karonto imaṁ ekaṁ āpattiṁ āpajjati.


pli: Sā āpatti catunnaṁ vipattīnaṁ kati vipattiyo bhajati, sattannaṁ āpattikkhandhānaṁ katihi āpattikkhandhehi saṅgahitā, channaṁ āpattisamuṭṭhānānaṁ katihi samuṭṭhānehi samuṭṭhāti, catunnaṁ adhikaraṇānaṁ katamaṁ adhikaraṇaṁ, sattannaṁ, samathānaṁ katihi samathehi sammati?


pli: Sā āpatti catunnaṁ vipattīnaṁ ekaṁ vipattiṁ bhajati—


pli: ācāravipattiṁ.


pli: Sattannaṁ āpattikkhandhānaṁ ekena āpattikkhandhena saṅgahitā—


pli: dukkaṭāpattikkhandhena.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato.


pli: Sattannaṁ samathānaṁ tīhi samathehi sammati—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca.


pli: Samuccayavāro niṭṭhito aṭṭhamo.


pli: Ime aṭṭha vārā sajjhāyamaggena likhitā.


pli: Katthapaññatti kati ca,


pli: Vipattisaṅgahena ca;


pli: Samuṭṭhānādhikaraṇā,


pli: Samatho samuccayena cāti.


pli: Bhikkhuvibhaṅga


pli: 1.9 Katthapaññattivāra


pli: 1. Pārājikakaṇḍa


pli: Yaṁ tena bhagavatā jānatā passatā arahatā sammāsambuddhena methunaṁ dhammaṁ paṭisevanapaccayā pārājikaṁ kattha paññattaṁ, kaṁ ārabbha, kismiṁ vatthusmiṁ …pe…


pli: kenābhatanti?


pli: Yaṁ tena bhagavatā jānatā passatā arahatā sammāsambuddhena methunaṁ dhammaṁ paṭisevanapaccayā pārājikaṁ kattha paññattanti?


pli: Vesāliyaṁ paññattaṁ.


pli: Kaṁ ārabbhāti?


pli: Sudinnaṁ kalandaputtaṁ ārabbha.


pli: Kismiṁ vatthusminti?


pli: Sudinno kalandaputto purāṇadutiyikāya methunaṁ dhammaṁ paṭisevi, tasmiṁ vatthusmiṁ.


pli: Atthi tattha paññatti, anupaññatti, anuppannapaññattīti?


pli: Ekā paññatti, dve anupaññattiyo.


pli: Anuppannapaññatti tasmiṁ natthi.


pli: Sabbattha paññatti, padesapaññattīti?


pli: Sabbatthapaññatti.


pli: Sādhāraṇapaññatti.


pli: Ekatopaññatti, ubhatopaññattīti?


pli: Ubhatopaññatti.


pli: Pañcannaṁ pātimokkhuddesānaṁ katthogadhaṁ kattha pariyāpannanti?


pli: Nidānogadhaṁ nidānapariyāpannaṁ.


pli: Katamena uddesena uddesaṁ āgacchatīti?


pli: Dutiyena uddesena uddesaṁ āgacchati.


pli: Catunnaṁ vipattīnaṁ katamā vipattīti?


pli: Sīlavipatti.


pli: Sattannaṁ āpattikkhandhānaṁ katamo āpattikkhandhoti?


pli: Pārājikāpattikkhandho.


pli: Channaṁ āpattisamuṭṭhānānaṁ katihi samuṭṭhānehi samuṭṭhātīti?


pli: Ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato …pe…


pli: kenābhatanti?


pli: Paramparābhataṁ—


pli: Upāli dāsako ceva,


pli: soṇako siggavo tathā;


pli: Moggaliputtena pañcamā,


pli: ete jambusirivhaye.


pli: Ete nāgā mahāpaññā,


pli: vinayaññū maggakovidā;


pli: Vinayaṁ dīpe pakāsesuṁ,


pli: piṭakaṁ tambapaṇṇiyāti.


pli: Yaṁ tena bhagavatā jānatā passatā arahatā sammāsambuddhena adinnaṁ ādiyanapaccayā pārājikaṁ kattha paññattanti?


pli: Rājagahe paññattaṁ.


pli: Kaṁ ārabbhāti?


pli: Dhaniyaṁ kumbhakāraputtaṁ ārabbha.


pli: Kismiṁ vatthusminti?


pli: Dhaniyo kumbhakāraputto rañño dārūni adinnaṁ ādiyi, tasmiṁ vatthusmiṁ.


pli: Ekā paññatti, ekā anupaññatti.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti—


pli: siyā kāyato ca cittato ca samuṭṭhāti, na vācato;


pli: siyā vācato ca cittato ca samuṭṭhāti, na kāyato;


pli: siyā kāyato ca vācato ca cittato ca samuṭṭhāti …pe….


pli: Sañcicca manussaviggahaṁ jīvitā voropanapaccayā pārājikaṁ kattha paññattanti?


pli: Vesāliyaṁ paññattaṁ.


pli: Sambahule bhikkhū ārabbha.


pli: Sambahulā bhikkhū aññamaññaṁ jīvitā voropesuṁ, tasmiṁ vatthusmiṁ.


pli: Asantaṁ abhūtaṁ uttarimanussadhammaṁ ullapanapaccayā pārājikaṁ kattha paññattanti?


pli: Vaggumudātīriye bhikkhū ārabbha.


pli: Vaggumudātīriyā bhikkhū gihīnaṁ aññamaññassa uttarimanussadhammassa vaṇṇaṁ bhāsiṁsu, tasmiṁ vatthusmiṁ.


pli: Cattāro pārājikā niṭṭhitā.


pli: 2. Saṅghādisesakaṇḍādi


pli: Yaṁ tena bhagavatā jānatā passatā arahatā sammāsambuddhena upakkamitvā asuciṁ mocanapaccayā saṅghādiseso kattha paññatto, kaṁ ārabbha, kismiṁ vatthusmiṁ …pe…


pli: kenābhatanti?


pli: Yaṁ tena bhagavatā jānatā passatā arahatā sammāsambuddhena upakkamitvā asuciṁ mocanapaccayā saṅghādiseso kattha paññattoti?


pli: Sāvatthiyaṁ paññatto.


pli: Kaṁ ārabbhāti?


pli: Āyasmantaṁ seyyasakaṁ ārabbha.


pli: Kismiṁ vatthusminti?


pli: Āyasmā seyyasako upakkamitvā asuciṁ mocesi, tasmiṁ vatthusmiṁ.


pli: Atthi tattha paññatti, anupaññatti, anuppannapaññattīti?


pli: Ekā paññatti, ekā anupaññatti.


pli: Anuppannapaññatti tasmiṁ natthi.


pli: Sabbatthapaññatti, padesapaññattīti?


pli: Sabbatthapaññatti.


pli: Asādhāraṇapaññatti.


pli: Ekatopaññatti, ubhatopaññattīti?


pli: Ekatopaññatti.


pli: Pañcannaṁ pātimokkhuddesānaṁ katthogadhaṁ kattha pariyāpannanti?


pli: Nidānogadhaṁ nidānapariyāpannaṁ.


pli: Katamena uddesena uddesaṁ āgacchatīti?


pli: Tatiyena uddesena uddesaṁ āgacchati.


pli: Catunnaṁ vipattīnaṁ katamā vipattīti?


pli: Sīlavipatti.


pli: Sattannaṁ āpattikkhandhānaṁ katamo āpattikkhandhoti?


pli: Saṅghādisesāpattikkhandho.


pli: Channaṁ āpattisamuṭṭhānānaṁ katihi samuṭṭhānehi samuṭṭhātīti?


pli: Ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato …pe…


pli: kenābhatanti?


pli: Paramparābhataṁ—


pli: Upāli dāsako ceva,


pli: soṇako siggavo tathā;


pli: Moggaliputtena pañcamā,


pli: ete jambusirivhaye.


pli: Ete nāgā mahāpaññā,


pli: Vinayaññū maggakovidā;


pli: Vinayaṁ dīpe pakāsesuṁ,


pli: Piṭakaṁ tambapaṇṇiyāti.


pli: Mātugāmena saddhiṁ kāyasaṁsaggaṁ samāpajjanapaccayā saṅghādiseso kattha paññattoti?


pli: Sāvatthiyaṁ paññatto.


pli: Kaṁ ārabbhāti?


pli: Āyasmantaṁ udāyiṁ ārabbha.


pli: Kismiṁ vatthusminti?


pli: Āyasmā udāyī mātugāmena saddhiṁ kāyasaṁsaggaṁ samāpajji, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato …pe….


pli: Mātugāmaṁ duṭṭhullāhi vācāhi obhāsanapaccayā saṅghādiseso kattha paññattoti?


pli: Āyasmā udāyī mātugāmaṁ duṭṭhullāhi vācāhi obhāsi, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti—


pli: siyā kāyato ca cittato ca samuṭṭhāti, na vācato;


pli: siyā vācato ca cittato ca samuṭṭhāti, na kāyato;


pli: siyā kāyato ca vācato ca cittato ca samuṭṭhāti …pe….


pli: Mātugāmassa santike attakāmapāricariyāya vaṇṇaṁ bhāsanapaccayā saṅghādiseso kattha paññattoti?


pli: Āyasmā udāyī mātugāmassa santike attakāmapāricariyāya vaṇṇaṁ bhāsi, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Sañcarittaṁ samāpajjanapaccayā saṅghādiseso kattha paññattoti?


pli: Sāvatthiyaṁ paññatto.


pli: Kaṁ ārabbhāti?


pli: Āyasmantaṁ udāyiṁ ārabbha.


pli: Kismiṁ vatthusminti?


pli: Āyasmā udāyī sañcarittaṁ samāpajji, tasmiṁ vatthusmiṁ.


pli: Ekā paññatti, ekā anupaññatti.


pli: Channaṁ āpattisamuṭṭhānānaṁ chahi samuṭṭhānehi samuṭṭhāti—


pli: siyā kāyato samuṭṭhāti, na vācato na cittato;


pli: siyā vācato samuṭṭhāti, na kāyato na cittato;


pli: siyā kāyato ca vācato ca samuṭṭhāti, na cittato;


pli: siyā kāyato ca cittato ca samuṭṭhāti, na vācato;


pli: siyā vācato ca cittato ca samuṭṭhāti, na kāyato;


pli: siyā kāyato ca vācato ca cittato ca samuṭṭhāti …pe….


pli: Saññācikāya kuṭiṁ kārāpanapaccayā saṅghādiseso kattha paññattoti?


pli: Āḷaviyaṁ paññatto.


pli: Āḷavake bhikkhū ārabbha.


pli: Āḷavakā bhikkhū saññācikāya kuṭiyo kārāpesuṁ, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ chahi samuṭṭhānehi samuṭṭhāti …pe….


pli: Mahallakaṁ vihāraṁ kārāpanapaccayā saṅghādiseso kattha paññattoti?


pli: Kosambiyaṁ paññatto.


pli: Kaṁ ārabbhāti?


pli: Āyasmantaṁ channaṁ ārabbha.


pli: Kismiṁ vatthusminti?


pli: Āyasmā channo vihāravatthuṁ sodhento aññataraṁ cetiyarukkhaṁ chedāpesi, tasmiṁ vatthusmiṁ.


pli: Bhikkhuṁ amūlakena pārājikena dhammena anuddhaṁsanapaccayā saṅghādiseso kattha paññattoti?


pli: Rājagahe paññatto.


pli: Mettiyabhūmajake bhikkhū ārabbha.


pli: Mettiyabhūmajakā bhikkhū āyasmantaṁ dabbaṁ mallaputtaṁ amūlakena pārājikena dhammena anuddhaṁsesuṁ, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Bhikkhuṁ aññabhāgiyassa adhikaraṇassa kiñcidesaṁ lesamattaṁ upādāya pārājikena dhammena anuddhaṁsanapaccayā saṅghādiseso kattha paññattoti?


pli: Mettiyabhūmajakā bhikkhū āyasmantaṁ dabbaṁ mallaputtaṁ aññabhāgiyassa adhikaraṇassa kiñci desaṁ lesamattaṁ upādāya pārājikena dhammena anuddhaṁsesuṁ, tasmiṁ vatthusmiṁ.


pli: Saṅghabhedakassa bhikkhuno yāvatatiyaṁ samanubhāsanāya na paṭinissajjanapaccayā saṅghādiseso kattha paññattoti?


pli: Devadattaṁ ārabbha.


pli: Devadatto samaggassa saṅghassa bhedāya parakkami, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca vācato ca cittato ca samuṭṭhāti …pe….


pli: Bhedakānuvattakānaṁ bhikkhūnaṁ yāvatatiyaṁ samanubhāsanāya na paṭinissajjanapaccayā saṅghādiseso kattha paññattoti?


pli: Kaṁ ārabbhāti?


pli: Sambahule bhikkhū ārabbha.


pli: Kismiṁ vatthusminti?


pli: Sambahulā bhikkhū devadattassa saṅghabhedāya parakkamantassa anuvattakā ahesuṁ vaggavādakā, tasmiṁ vatthusmiṁ.


pli: Dubbacassa bhikkhuno yāvatatiyaṁ samanubhāsanāya na paṭinissajjanapaccayā saṅghādiseso kattha paññattoti?


pli: Kosambiyaṁ paññatto.


pli: Āyasmantaṁ channaṁ ārabbha.


pli: Āyasmā channo bhikkhūhi sahadhammikaṁ vuccamāno attānaṁ avacanīyaṁ akāsi, tasmiṁ vatthusmiṁ.


pli: Kuladūsakassa bhikkhuno yāvatatiyaṁ samanubhāsanāya na paṭinissajjanapaccayā saṅghādiseso kattha paññattoti?


pli: Sāvatthiyaṁ paññatto.


pli: Assajipunabbasuke bhikkhū ārabbha.


pli: Assajipunabbasukā bhikkhū saṅghena pabbājanīyakammakatā bhikkhū chandagāmitā dosagāmitā mohagāmitā bhayagāmitā pāpesuṁ, tasmiṁ vatthusmiṁ.


pli: Anādariyaṁ paṭicca udake uccāraṁ vā passāvaṁ vā kheḷaṁ vā karaṇapaccayā dukkaṭaṁ kattha paññattanti?


pli: Sāvatthiyaṁ paññattaṁ.


pli: Chabbaggiye bhikkhū ārabbha.


pli: Chabbaggiyā bhikkhū udake uccārampi passāvampi kheḷampi akaṁsu, tasmiṁ vatthusmiṁ.


pli: Ekā paññatti, ekā anupaññatti.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato …pe….


pli: Katthapaññattivāro niṭṭhito paṭhamo.


title_pli: Parivāra 10. Gāthāsaṅgaṇika

pli: 10. Gāthāsaṅgaṇika


pli: 1. Sattanagaresupaññattasikkhāpada


pli: “Ekaṁsaṁ cīvaraṁ katvā,


pli: paggaṇhitvāna añjaliṁ;


pli: Āsīsamānarūpova,


pli: kissa tvaṁ idha māgato”.


pli: “Dvīsu vinayesu ye paññattā,


pli: Uddesaṁ āgacchanti uposathesu;


pli: Kati te sikkhāpadā honti,


pli: Katisu nagaresu paññattā”.


pli: “Bhaddako te ummaṅgo,


pli: yoniso paripucchasi;


pli: Taggha te ahamakkhissaṁ,


pli: yathāsi kusalo tathā”.


pli: Aḍḍhuḍḍhasatāni te honti,


pli: Sattasu nagaresu paññattā”.


pli: “Katamesu sattasu nagaresu paññattā,


pli: Iṅgha me tvaṁ byākara naṁ;


pli: Taṁ vacanapathaṁ nisāmayitvā,


pli: Paṭipajjema hitāya no siyā”.


pli: “Vesāliyaṁ rājagahe,


pli: sāvatthiyañca āḷaviyaṁ;


pli: Kosambiyañca sakkesu,


pli: bhaggesu ceva paññattā”.


pli: “Kati vesāliyaṁ paññattā,


pli: kati rājagahe katā;


pli: Sāvatthiyaṁ kati honti,


pli: kati āḷaviyaṁ katā”.


pli: “Kati kosambiyaṁ paññattā,


pli: kati sakkesu vuccanti;


pli: Kati bhaggesu paññattā,


pli: taṁ me akkhāhi pucchito”.


pli: “Dasa vesāliyaṁ paññattā,


pli: Ekavīsa rājagahe katā;


pli: Chaūna tīṇisatāni,


pli: Sabbe sāvatthiyaṁ katā.


pli: Cha āḷaviyaṁ paññattā,


pli: aṭṭha kosambiyaṁ katā;


pli: Aṭṭha sakkesu vuccanti,


pli: tayo bhaggesu paññattā.


pli: Ye vesāliyaṁ paññattā,


pli: te suṇohi yathātathaṁ;


pli: Methunaviggahuttari,


pli: atirekañca kāḷakaṁ.


pli: Bhūtaṁ paramparabhattaṁ,


pli: dantaponena acelako;


pli: Bhikkhunīsu ca akkoso,


pli: dasete vesāliyaṁ katā.


pli: Ye rājagahe paññattā,


pli: Te suṇohi yathātathaṁ;


pli: Adinnādānaṁ rājagahe,


pli: Dve anuddhaṁsanā dvepi ca bhedā.


pli: Antaravāsakaṁ rūpiyaṁ suttaṁ,


pli: Ujjhāpanena ca pācitapiṇḍaṁ;


pli: Gaṇabhojanaṁ vikāle ca,


pli: Cārittaṁ nahānaṁ ūnavīsati.


pli: Cīvaraṁ datvā vosāsanti,


pli: Ete rājagahe katā;


pli: Giraggacariyā tattheva,


pli: Chandadānena ekavīsati.


pli: Ye sāvatthiyaṁ paññattā,


pli: Pārājikāni cattāri,


pli: Saṅghādisesā bhavanti soḷasa.


pli: Aniyatā ca dve honti,


pli: nissaggiyā catuvīsati;


pli: Chapaññāsasatañceva,


pli: khuddakāni pavuccanti.


pli: Dasayeva ca gārayhā,


pli: dvesattati ca sekhiyā;


pli: Chaūna tīṇisatāni,


pli: sabbe sāvatthiyaṁ katā.


pli: Ye āḷaviyaṁ paññattā,


pli: te suṇohi yathātathaṁ;


pli: Kuṭikosiyaseyyā ca,


pli: khaṇane gaccha devate;


pli: Sappāṇakañca siñcanti,


pli: cha ete āḷaviyaṁ katā.


pli: Ye kosambiyaṁ paññattā,


pli: Mahāvihāro dovacassaṁ,


pli: aññaṁ dvāraṁ surāya ca;


pli: Anādariyaṁ sahadhammo,


pli: payopānena aṭṭhamaṁ.


pli: Ye sakkesu paññattā,


pli: Eḷakalomāni patto ca,


pli: ovādo ceva bhesajjaṁ.


pli: Sūci āraññiko ceva,


pli: aṭṭhete kāpilavatthave;


pli: Udakasuddhiyā ovādo,


pli: bhikkhunīsu pavuccanti.


pli: Ye bhaggesu paññattā,


pli: te suṇohi yathātathaṁ;


pli: Samādahitvā visibbenti,


pli: sāmisena sasitthakaṁ.


pli: Pārājikāni cattāri,


pli: saṅghādisesāni bhavanti;


pli: Satta ca nissaggiyāni,


pli: aṭṭha dvattiṁsa khuddakā.


pli: Dve gārayhā tayo sekkhā,


pli: chappaññāsa sikkhāpadā;


pli: Chasu nagaresu paññattā,


pli: buddhenādiccabandhunā.


pli: Chaūna tīṇisatāni,


pli: sabbe sāvatthiyaṁ katā;


pli: Kāruṇikena buddhena,


pli: gotamena yasassinā”.


pli: 2. Catuvipatti


pli: “Yaṁ taṁ pucchimha akittayi no,


pli: Taṁ taṁ byākataṁ anaññathā;


pli: Aññaṁ taṁ pucchāmi tadiṅgha brūhi,


pli: Garuka lahukañcāpi sāvasesaṁ;


pli: Anavasesaṁ duṭṭhullañca aduṭṭhullaṁ,


pli: Ye ca yāvatatiyakā.


pli: Sādhāraṇaṁ asādhāraṇaṁ,


pli: Vibhattiyo ca yehi samathehi sammanti;


pli: Sabbānipetāni viyākarohi,


pli: Handa vākyaṁ suṇoma te”.


pli: “Ekatiṁsā ye garukā,


pli: Aṭṭhettha anavasesā;


pli: Ye garukā te duṭṭhullā,


pli: Ye duṭṭhullā sā sīlavipatti;


pli: Pārājikaṁ saṅghādiseso,


pli: ‘Sīlavipattī’ti vuccati.


pli: Thullaccayaṁ pācittiyā,


pli: Pāṭidesanīyaṁ dukkaṭaṁ;


pli: Dubbhāsitaṁ yo cāyaṁ,


pli: Akkosati hasādhippāyo;


pli: Ayaṁ sā ācāravipattisammatā.


pli: Viparītadiṭṭhiṁ gaṇhanti,


pli: Asaddhammehi purakkhatā;


pli: Abbhācikkhanti sambuddhaṁ,


pli: Duppaññā mohapārutā;


pli: Ayaṁ sā diṭṭhivipattisammatā.


pli: Ājīvahetu ājīvakāraṇā pāpiccho icchāpakato asantaṁ abhūtaṁ uttarimanussadhammaṁ ullapati, ājīvahetu ājīvakāraṇā sañcarittaṁ samāpajjati, ājīvahetu ājīvakāraṇā ‘yo te vihāre vasati, so bhikkhu arahā’ti bhaṇati, ājīvahetu ājīvakāraṇā bhikkhu paṇītabhojanāni attano atthāya viññāpetvā bhuñjati, ājīvahetu ājīvakāraṇā bhikkhunī paṇītabhojanāni attano atthāya viññāpetvā bhuñjati, ājīvahetu ājīvakāraṇā sūpaṁ vā odanaṁ vā agilāno attano atthāya viññāpetvā bhuñjati.


pli: Ayaṁ sā ājīvavipatti sammatā.


pli: Ekādasa yāvatatiyakā,


pli: Te suṇohi yathātathaṁ;


pli: Ukkhittānuvattikā,


pli: Aṭṭha yāvatatiyakā;


pli: Ariṭṭho caṇḍakāḷī ca,


pli: Ime te yāvatatiyakā”.


pli: 3. Chedanakādi


pli: “Kati chedanakāni?


pli: Kati bhedanakāni?


pli: Kati uddālanakāni?


pli: Kati anaññapācittiyāni?


pli: Kati bhikkhusammutiyo?


pli: Kati sāmīciyo?


pli: Kati paramāni?


pli: Kati jānanti paññattā,


pli: buddhenādiccabandhunā”.


pli: “Cha chedanakāni.


pli: Ekaṁ bhedanakaṁ.


pli: Ekaṁ uddālanakaṁ.


pli: Cattāri anaññapācittiyāni.


pli: Catasso bhikkhusammutiyo.


pli: Satta sāmīciyo.


pli: Cuddasa paramāni.


pli: Sodasa jānanti paññattā,


pli: 4. Asādhāraṇādi


pli: “Vīsaṁ dve satāni,


pli: Bhikkhūnaṁ sikkhāpadāni;


pli: Uddesaṁ āgacchanti uposathesu,


pli: Tīṇi satāni cattāri;


pli: Bhikkhunīnaṁ sikkhāpadāni,


pli: Uddesaṁ āgacchanti uposathesu.


pli: Chacattārīsā bhikkhūnaṁ,


pli: bhikkhunīhi asādhāraṇā;


pli: Sataṁ tiṁsā ca bhikkhunīnaṁ,


pli: bhikkhūhi asādhāraṇā.


pli: Sataṁ sattati chacceva,


pli: ubhinnaṁ asādhāraṇā;


pli: Sataṁ sattati cattāri,


pli: ubhinnaṁ samasikkhatā.


pli: Vīsaṁ dve satāni,


pli: Te suṇohi yathātathaṁ.


pli: Pārājikāni cattāri,


pli: Saṅghādisesāni bhavanti terasa;


pli: Aniyatā dve honti.


pli: Nissaggiyāni tiṁseva,


pli: dvenavuti ca khuddakā;


pli: Cattāro pāṭidesanīyā,


pli: pañcasattati sekhiyā.


pli: Vīsaṁ dve satāni cime honti,


pli: Bhikkhūnaṁ sikkhāpadāni;


pli: Uddesaṁ āgacchanti uposathesu.


pli: Tīṇi satāni cattāri,


pli: Bhikkhunīnaṁ sikkhāpadāni;


pli: Uddesaṁ āgacchanti uposathesu,


pli: Pārājikāni aṭṭha,


pli: Saṅghādisesāni bhavanti sattarasa;


pli: Sataṁ saṭṭhi cha ceva;


pli: Khuddakāni pavuccanti.


pli: Aṭṭha pāṭidesanīyā,


pli: Pañcasattati sekhiyā;


pli: Tīṇi satāni cattāri cime honti,


pli: Chacattārīsā bhikkhūnaṁ,


pli: bhikkhunīhi asādhāraṇā;


pli: Te suṇohi yathātathaṁ.


pli: Cha saṅghādisesā,


pli: dve aniyatehi aṭṭha;


pli: Nissaggiyāni dvādasa,


pli: tehi te honti vīsati.


pli: Dvevīsati khuddakā,


pli: Caturo pāṭidesanīyā;


pli: Chacattārīsā cime honti,


pli: Bhikkhūnaṁ bhikkhunīhi asādhāraṇā.


pli: Sataṁ tiṁsā ca bhikkhunīnaṁ,


pli: bhikkhūhi asādhāraṇā;


pli: Pārājikāni cattāri,


pli: saṅghamhā dasa nissare;


pli: channavuti ca khuddakā;


pli: Aṭṭha pāṭidesanīyā.


pli: Sataṁ tiṁsā cime honti,


pli: Bhikkhunīnaṁ bhikkhūhi asādhāraṇā;


pli: Sataṁ sattati chacceva,


pli: Ubhinnaṁ asādhāraṇā;


pli: Te suṇohi yathātathaṁ.


pli: Saṅghādisesāni bhavanti soḷasa;


pli: Aniyatā dve honti,


pli: Nissaggiyāni catuvīsati;


pli: Sataṁ aṭṭhārasā ceva,


pli: Khuddakāni pavuccanti;


pli: Dvādasa pāṭidesanīyā.


pli: Sataṁ sattati chaccevime honti,


pli: Sataṁ sattati cattāri,


pli: Ubhinnaṁ samasikkhatā;


pli: Pārājikāni cattāri,


pli: Saṅghādisesāni bhavanti satta;


pli: Nissaggiyāni aṭṭhārasa,


pli: Samasattati khuddakā;


pli: Pañcasattati sekhiyāni.


pli: Sataṁ sattati cattāri cime honti,


pli: Aṭṭheva pārājikā ye durāsadā,


pli: Tālavatthusamūpamā.


pli: Paṇḍupalāso puthusilā,


pli: sīsacchinnova so naro;


pli: Tālova matthakacchinno,


pli: aviruḷhī bhavanti te.


pli: Tevīsati saṅghādisesā,


pli: Dve aniyatā;


pli: Dve cattārīsa nissaggiyā,


pli: Aṭṭhāsītisataṁ pācittiyā;


pli: Dvādasa pāṭidesanīyā.


pli: Pañcasattati sekhiyā,


pli: tīhi samathehi sammanti;


pli: Sammukhā ca paṭiññāya,


pli: tiṇavatthārakena ca.


pli: Dve uposathā dve pavāraṇā,


pli: Cattāri kammāni jinena desitā;


pli: Pañceva uddesā caturo bhavanti,


pli: Anaññathā āpattikkhandhā ca bhavanti satta.


pli: Adhikaraṇāni cattāri,


pli: Sattahi samathehi sammanti;


pli: Dvīhi catūhi tīhi,


pli: Kiccaṁ ekena sammati”.


pli: 5. Pārājikādiāpatti


pli: “Pārājikan”ti yaṁ vuttaṁ,


pli: taṁ suṇohi yathātathaṁ;


pli: Cuto paraddho bhaṭṭho ca,


pli: saddhammā hi niraṅkato;


pli: Saṁvāsopi tahiṁ natthi,


pli: tenetaṁ iti vuccati.


pli: “Saṅghādiseso”ti yaṁ vuttaṁ,


pli: Saṅghova deti parivāsaṁ,


pli: mūlāya paṭikassati;


pli: Mānattaṁ deti abbheti,


pli: “Aniyato”ti yaṁ vuttaṁ,


pli: Aniyato na niyato,


pli: anekaṁsikataṁ padaṁ;


pli: Tiṇṇamaññataraṁ ṭhānaṁ,


pli: “aniyato”ti pavuccati.


pli: “Thullaccayan”ti yaṁ vuttaṁ,


pli: Ekassa mūle yo deseti,


pli: yo ca taṁ paṭigaṇhati;


pli: Accayo tena samo natthi,


pli: “Nissaggiyan”ti yaṁ vuttaṁ,


pli: taṁ suṇohi yathātathaṁ;


pli: Saṅghamajjhe gaṇamajjhe,


pli: ekasseva ca ekato;


pli: Nissajjitvāna deseti,


pli: tenetaṁ iti vuccati.


pli: “Pācittiyan”ti yaṁ vuttaṁ,


pli: Taṁ suṇohi yathātathaṁ;


pli: Pāteti kusalaṁ dhammaṁ,


pli: Ariyamaggaṁ aparajjhati;


pli: Cittasammohanaṭṭhānaṁ,


pli: Tenetaṁ iti vuccati.


pli: “Pāṭidesanīyan”ti yaṁ vuttaṁ,


pli: Bhikkhu aññātako santo,


pli: Kicchā laddhāya bhojanaṁ;


pli: Sāmaṁ gahetvā bhuñjeyya,


pli: “Gārayhan”ti pavuccati.


pli: Nimantanāsu bhuñjantā chandāya,


pli: Vosāsati tattha bhikkhuniṁ;


pli: Anivāretvā tahiṁ bhuñje,


pli: Saddhācittaṁ kulaṁ gantvā,


pli: appabhogaṁ anāḷiyaṁ;


pli: Agilāno tahiṁ bhuñje,


pli: “gārayhan”ti pavuccati.


pli: Yo ce araññe viharanto,


pli: sāsaṅke sabhayānake;


pli: Aviditaṁ tahiṁ bhuñje,


pli: Bhikkhunī aññātikā santā,


pli: Yaṁ paresaṁ mamāyitaṁ;


pli: Sappi telaṁ madhuṁ phāṇitaṁ,


pli: Macchamaṁsaṁ atho khīraṁ;


pli: Dadhiṁ sayaṁ viññāpeyya bhikkhunī,


pli: Gārayhapattā sugatassa sāsane.


pli: “Dukkaṭan”ti yaṁ vuttaṁ,


pli: taṁ suṇohi yathātathaṁ;


pli: Aparaddhaṁ viraddhañca,


pli: khalitaṁ yañca dukkaṭaṁ.


pli: Yaṁ manusso kare pāpaṁ,


pli: āvi vā yadi vā raho;


pli: “Dukkaṭan”ti pavedenti,


pli: tenetaṁ iti vuccati.


pli: “Dubbhāsitan”ti yaṁ vuttaṁ,


pli: Dubbhāsitaṁ durābhaṭṭhaṁ,


pli: saṅkiliṭṭhañca yaṁ padaṁ;


pli: Yañca viññū garahanti,


pli: “Sekhiyan”ti yaṁ vuttaṁ,


pli: Sekkhassa sikkhamānassa,


pli: ujumaggānusārino.


pli: Ādi cetaṁ caraṇañca,


pli: mukhaṁ saññamasaṁvaro;


pli: Sikkhā etādisī natthi,


pli: Channamativassati,


pli: vivaṭaṁ nātivassati;


pli: Tasmā channaṁ vivaretha,


pli: evaṁ taṁ nātivassati.


pli: Gati migānaṁ pavanaṁ,


pli: Ākāso pakkhinaṁ gati;


pli: Vibhavo gati dhammānaṁ,


pli: Nibbānaṁ arahato gatīti.


pli: Gāthāsaṅgaṇikaṁ niṭṭhitaṁ.


pli: Tassuddānaṁ


pli: Sattanagaresu paññattā,


pli: vipatti caturopi ca;


pli: Bhikkhūnaṁ bhikkhunīnañca,


pli: sādhāraṇā asādhāraṇā;


pli: Sāsanaṁ anuggahāya,


pli: gāthāsaṅgaṇikaṁ idanti.


title_pli: Parivāra 11. Adhikaraṇabheda

pli: Parivāra


pli: 11. Adhikaraṇabheda


pli: 1. Ukkoṭanabhedādi


pli: Cattāri adhikaraṇāni.


pli: Vivādādhikaraṇaṁ, anuvādādhikaraṇaṁ, āpattādhikaraṇaṁ, kiccādhikaraṇaṁ—


pli: imāni cattāri adhikaraṇāni.


pli: Imesaṁ catunnaṁ adhikaraṇānaṁ kati ukkoṭā?


pli: Imesaṁ catunnaṁ adhikaraṇānaṁ dasa ukkoṭā.


pli: Vivādādhikaraṇassa dve ukkoṭā, anuvādādhikaraṇassa cattāro ukkoṭā, āpattādhikaraṇassa tayo ukkoṭā, kiccādhikaraṇassa eko ukkoṭo—


pli: imesaṁ catunnaṁ adhikaraṇānaṁ ime dasa ukkoṭā.


pli: Vivādādhikaraṇaṁ ukkoṭento kati samathe ukkoṭeti?


pli: Anuvādādhikaraṇaṁ ukkoṭento kati samathe ukkoṭeti?


pli: Āpattādhikaraṇaṁ ukkoṭento kati samathe ukkoṭeti?


pli: Kiccādhikaraṇaṁ ukkoṭento kati samathe ukkoṭeti?


pli: Vivādādhikaraṇaṁ ukkoṭento dve samathe ukkoṭeti.


pli: Anuvādādhikaraṇaṁ ukkoṭento cattāro samathe ukkoṭeti.


pli: Āpattādhikaraṇaṁ ukkoṭento tayo samathe ukkoṭeti.


pli: Kiccādhikaraṇaṁ ukkoṭento ekaṁ samathaṁ ukkoṭeti.


pli: Kati ukkoṭā?


pli: Katihākārehi ukkoṭanaṁ pasavati?


pli: Katihaṅgehi samannāgato puggalo adhikaraṇaṁ ukkoṭeti?


pli: Kati puggalā adhikaraṇaṁ ukkoṭentā āpattiṁ āpajjanti?


pli: Dvādasa ukkoṭā.


pli: Dasahākārehi ukkoṭanaṁ pasavati.


pli: Catūhaṅgehi samannāgato puggalo adhikaraṇaṁ ukkoṭeti.


pli: Cattāro puggalā adhikaraṇaṁ ukkoṭentā āpattiṁ āpajjanti?


pli: Katame dvādasa ukkoṭā?


pli: Akataṁ kammaṁ, dukkaṭaṁ kammaṁ, puna kātabbaṁ kammaṁ, anihataṁ, dunnihataṁ, puna nihanitabbaṁ, avinicchitaṁ, duvinicchitaṁ, puna vinicchitabbaṁ, avūpasantaṁ, duvūpasantaṁ, puna vūpasametabbanti—


pli: ime dvādasa ukkoṭā.


pli: Katamehi dasahākārehi ukkoṭanaṁ pasavati?


pli: Tattha jātakaṁ adhikaraṇaṁ ukkoṭeti, tattha jātakaṁ vūpasantaṁ adhikaraṇaṁ ukkoṭeti, antarāmagge adhikaraṇaṁ ukkoṭeti, antarāmagge vūpasantaṁ adhikaraṇaṁ ukkoṭeti, tattha gataṁ adhikaraṇaṁ ukkoṭeti, tattha gataṁ vūpasantaṁ adhikaraṇaṁ ukkoṭeti, sativinayaṁ ukkoṭeti, amūḷhavinayaṁ ukkoṭeti, tassapāpiyasikaṁ ukkoṭeti, tiṇavatthārakaṁ ukkoṭeti—


pli: imehi dasahākārehi ukkoṭanaṁ pasavati.


pli: Katamehi catūhaṅgehi samannāgato puggalo adhikaraṇaṁ ukkoṭeti?


pli: Chandāgatiṁ gacchanto adhikaraṇaṁ ukkoṭeti, dosāgatiṁ gacchanto adhikaraṇaṁ ukkoṭeti, mohāgatiṁ gacchanto adhikaraṇaṁ ukkoṭeti, bhayāgatiṁ gacchanto adhikaraṇaṁ ukkoṭeti—


pli: imehi catūhaṅgehi samannāgato puggalo adhikaraṇaṁ ukkoṭeti.


pli: Katame cattāro puggalā adhikaraṇaṁ ukkoṭentā āpattiṁ āpajjanti?


pli: Tadahupasampanno ukkoṭeti ukkoṭanakaṁ pācittiyaṁ, āgantuko ukkoṭeti ukkoṭanakaṁ pācittiyaṁ, kārako ukkoṭeti ukkoṭanakaṁ pācittiyaṁ, chandadāyako ukkoṭeti ukkoṭanakaṁ pācittiyaṁ—


pli: ime cattāro puggalā adhikaraṇaṁ ukkoṭentā āpattiṁ āpajjanti.


pli: 2. Adhikaraṇanidānādi


pli: Vivādādhikaraṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavaṁ, kiṁsambhāraṁ, kiṁsamuṭṭhānaṁ?


pli: Anuvādādhikaraṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavaṁ, kiṁsambhāraṁ, kiṁsamuṭṭhānaṁ?


pli: Āpattādhikaraṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavaṁ, kiṁsambhāraṁ, kiṁsamuṭṭhānaṁ?


pli: Kiccādhikaraṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavaṁ, kiṁsambhāraṁ, kiṁsamuṭṭhānaṁ?


pli: Vivādādhikaraṇaṁ vivādanidānaṁ vivādasamudayaṁ vivādajātikaṁ vivādapabhavaṁ vivādasambhāraṁ vivādasamuṭṭhānaṁ.


pli: Anuvādādhikaraṇaṁ anuvādanidānaṁ anuvādasamudayaṁ anuvādajātikaṁ anuvādapabhavaṁ anuvādasambhāraṁ anuvādasamuṭṭhānaṁ.


pli: Āpattādhikaraṇaṁ āpattinidānaṁ āpattisamudayaṁ āpattijātikaṁ āpattipabhavaṁ āpattisambhāraṁ āpattisamuṭṭhānaṁ.


pli: Kiccādhikaraṇaṁ kiccayanidānaṁ kiccayasamudayaṁ kiccayajātikaṁ kiccayapabhavaṁ kiccayasambhāraṁ kiccayasamuṭṭhānaṁ.


pli: Anuvādādhikaraṇaṁ …pe…


pli: āpattādhikaraṇaṁ …pe…


pli: kiccādhikaraṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavaṁ, kiṁsambhāraṁ, kiṁsamuṭṭhānaṁ?


pli: Vivādādhikaraṇaṁ hetunidānaṁ, hetusamudayaṁ, hetujātikaṁ, hetupabhavaṁ, hetusambhāraṁ, hetusamuṭṭhānaṁ.


pli: kiccādhikaraṇaṁ hetunidānaṁ, hetusamudayaṁ, hetujātikaṁ, hetupabhavaṁ, hetusambhāraṁ, hetusamuṭṭhānaṁ.


pli: Vivādādhikaraṇaṁ paccayanidānaṁ, paccayasamudayaṁ, paccayajātikaṁ, paccayapabhavaṁ, paccayasambhāraṁ, paccayasamuṭṭhānaṁ.


pli: kiccādhikaraṇaṁ paccayanidānaṁ, paccayasamudayaṁ, paccayajātikaṁ, paccayapabhavaṁ, paccayasambhāraṁ, paccayasamuṭṭhānaṁ.


pli: 3. Adhikaraṇamūlādi


pli: Catunnaṁ adhikaraṇānaṁ kati mūlāni, kati samuṭṭhānā?


pli: Catunnaṁ adhikaraṇānaṁ tettiṁsa mūlāni, tettiṁsa samuṭṭhānā.


pli: Catunnaṁ adhikaraṇānaṁ katamāni tettiṁsa mūlāni?


pli: Vivādādhikaraṇassa dvādasa mūlāni, anuvādādhikaraṇassa cuddasa mūlāni, āpattādhikaraṇassa cha mūlāni, kiccādhikaraṇassa ekaṁ mūlaṁ, saṅgho—


pli: catunnaṁ adhikaraṇānaṁ imāni tettiṁsa mūlāni.


pli: Catunnaṁ adhikaraṇānaṁ katame tettiṁsa samuṭṭhānā?


pli: Vivādādhikaraṇassa aṭṭhārasabhedakaravatthūni samuṭṭhānā, anuvādādhikaraṇassa catasso vipattiyo samuṭṭhānā, āpattādhikaraṇassa sattāpattikkhandhā samuṭṭhānā, kiccādhikaraṇassa cattāri kammāni samuṭṭhānā—


pli: catunnaṁ adhikaraṇānaṁ ime tettiṁsa samuṭṭhānā.


pli: 4. Adhikaraṇapaccayāpatti


pli: Vivādādhikaraṇaṁ āpattānāpattīti?


pli: Vivādādhikaraṇaṁ na āpatti.


pli: Kiṁ pana vivādādhikaraṇapaccayā āpattiṁ āpajjeyyāti?


pli: Āma, vivādādhikaraṇapaccayā āpattiṁ āpajjeyya.


pli: Vivādādhikaraṇapaccayā kati āpattiyo āpajjati?


pli: Vivādādhikaraṇapaccayā dve āpattiyo āpajjati.


pli: Upasampannaṁ omasati, āpatti pācittiyassa;


pli: anupasampannaṁ omasati, āpatti dukkaṭassa—


pli: vivādādhikaraṇapaccayā imā dve āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ āpattikkhandhānaṁ katihi āpattikkhandhehi saṅgahitā?


pli: Channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Katihi adhikaraṇehi, katisu ṭhānesu, katihi samathehi sammanti?


pli: Tā āpattiyo catunnaṁ vipattīnaṁ ekaṁ vipattiṁ bhajanti—


pli: ācāravipattiṁ.


pli: Sattannaṁ āpattikkhandhānaṁ dvīhi āpattikkhandhehi saṅgahitā—


pli: siyā pācittiyāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ tīhi samuṭṭhānehi samuṭṭhanti.


pli: Ekena adhikaraṇena—


pli: kiccādhikaraṇena;


pli: tīsu ṭhānesu—


pli: saṅghamajjhe, gaṇamajjhe, puggalassa santike;


pli: tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca.


pli: Anuvādādhikaraṇaṁ āpattānāpattīti?


pli: Anuvādādhikaraṇaṁ na āpatti.


pli: Kiṁ pana anuvādādhikaraṇapaccayā āpattiṁ āpajjeyyāti?


pli: Āma, anuvādādhikaraṇapaccayā āpattiṁ āpajjeyya.


pli: Anuvādādhikaraṇapaccayā, kati āpattiyo āpajjati?


pli: Anuvādādhikaraṇapaccayā tisso āpattiyo āpajjati.


pli: Bhikkhuṁ amūlakena pārājikena dhammena anuddhaṁseti, āpatti saṅghādisesassa;


pli: amūlakena saṅghādisesena anuddhaṁseti, āpatti pācittiyassa;


pli: amūlikāya ācāravipattiyā anuddhaṁseti, āpatti dukkaṭassa—


pli: anuvādādhikaraṇapaccayā imā tisso āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ āpattikkhandhānaṁ katihi āpattikkhandhehi saṅgahitā?


pli: Channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Katihi adhikaraṇehi, katisu ṭhānesu, katihi samathehi sammanti?


pli: Tā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ, siyā ācāravipattiṁ.


pli: Sattannaṁ āpattikkhandhānaṁ tīhi āpattikkhandhehi saṅgahitā—


pli: siyā saṅghādisesāpattikkhandhena, siyā pācittiyāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ tīhi samuṭṭhānehi samuṭṭhanti.


pli: Yā tā āpattiyo garukā tā āpattiyo ekena adhikaraṇena—


pli: kiccādhikaraṇena;


pli: ekamhi ṭhāne—


pli: saṅghamajjhe;


pli: dvīhi samathehi sammanti—


pli: sammukhāvinayena ca paṭiññātakaraṇena ca.


pli: Yā tā āpattiyo lahukā tā āpattiyo ekena adhikaraṇena—


pli: tīsu ṭhānesu—


pli: saṅghamajjhe gaṇamajjhe puggalassa santike;


pli: tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca.


pli: Āpattādhikaraṇaṁ āpattānāpattīti?


pli: Āpattādhikaraṇaṁ āpatti.


pli: Kiṁ pana āpattādhikaraṇapaccayā āpattiṁ āpajjeyyāti?


pli: Āma, āpattādhikaraṇapaccayā āpattiṁ āpajjeyya.


pli: Āpattādhikaraṇapaccayā kati āpattiyo āpajjati?


pli: Āpattādhikaraṇapaccayā catasso āpattiyo āpajjati.


pli: Bhikkhunī jānaṁ pārājikaṁ dhammaṁ paṭicchādeti, āpatti pārājikassa;


pli: vematikā paṭicchādeti, āpatti thullaccayassa;


pli: bhikkhu saṅghādisesaṁ paṭicchādeti, āpatti pācittiyassa;


pli: ācāravipattiṁ paṭicchādeti, āpatti dukkaṭassa—


pli: āpattādhikaraṇapaccayā imā catasso āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ āpattikkhandhānaṁ katihi āpattikkhandhehi saṅgahitā?


pli: Channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Katihi adhikaraṇehi, katisu ṭhānesu, katihi samathehi sammanti?


pli: Tā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ siyā ācāravipattiṁ.


pli: Sattannaṁ āpattikkhandhānaṁ catūhi āpattikkhandhehi saṅgahitā—


pli: siyā pārājikāpattikkhandhena, siyā thullaccayāpattikkhandhena, siyā pācittiyāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca vācato ca cittato ca samuṭṭhanti.


pli: Yā sā āpatti anavasesā sā āpatti na katamena adhikaraṇena, na katamamhi ṭhāne, na katamena samathena sammati.


pli: Yā tā āpattiyo lahukā tā āpattiyo ekena adhikaraṇena—


pli: kiccādhikaraṇena;


pli: tīsu ṭhānesu—


pli: saṅghamajjhe, gaṇamajjhe, puggalassa santike;


pli: tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca.


pli: Kiccādhikaraṇaṁ āpattānāpattīti?


pli: Kiccādhikaraṇaṁ na āpatti.


pli: Kiṁ pana kiccādhikaraṇapaccayā āpattiṁ āpajjeyyāti?


pli: Āma, kiccādhikaraṇapaccayā āpattiṁ āpajjeyya.


pli: Kiccādhikaraṇapaccayā kati āpattiyo āpajjati?


pli: Kiccādhikaraṇapaccayā pañca āpattiyo āpajjati.


pli: Ukkhittānuvattikā bhikkhunī yāvatatiyaṁ samanubhāsanāya na paṭinissajjati, ñattiyā dukkaṭaṁ;


pli: dvīhi kammavācāhi thullaccayā;


pli: kammavācāpariyosāne āpatti pārājikassa;


pli: bhedakānuvattakā bhikkhū yāvatatiyaṁ samanubhāsanāya na paṭinissajjanti, āpatti saṅghādisesassa;


pli: pāpikāya diṭṭhiyā yāvatatiyaṁ samanubhāsanāya na paṭinissajjanti, āpatti pācittiyassa—


pli: kiccādhikaraṇapaccayā imā pañca āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ āpattikkhandhānaṁ katihi āpattikkhandhehi saṅgahitā?


pli: Channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Katihi adhikaraṇehi, katisu ṭhānesu, katihi samathehi sammanti?


pli: Tā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ siyā ācāravipattiṁ.


pli: Sattannaṁ āpattikkhandhānaṁ pañcahi āpattikkhandhehi saṅgahitā—


pli: siyā pārājikāpattikkhandhena, siyā saṅghādisesāpattikkhandhena, siyā thullaccayāpattikkhandhena, siyā pācittiyāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca vācato ca cittato ca samuṭṭhanti.


pli: Yā sā āpatti anavasesā sā āpatti na katamena adhikaraṇena, na katamamhi ṭhāne, na katamena samathena sammati.


pli: Yā sā āpatti garukā sā āpatti ekena adhikaraṇena—


pli: kiccādhikaraṇena;


pli: ekamhi ṭhāne—


pli: saṅghamajjhe;


pli: dvīhi samathehi sammati—


pli: sammukhāvinayena ca paṭiññātakaraṇena ca.


pli: Yā tā āpattiyo lahukā tā āpattiyo ekena adhikaraṇena—


pli: tīsu ṭhānesu—


pli: saṅghamajjhe, gaṇamajjhe, puggalassa santike;


pli: tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca.


pli: 5. Adhikaraṇādhippāya


pli: Vivādādhikaraṇaṁ hoti anuvādādhikaraṇaṁ, hoti āpattādhikaraṇaṁ, hoti kiccādhikaraṇaṁ.


pli: Vivādādhikaraṇaṁ na hoti anuvādādhikaraṇaṁ, na hoti āpattādhikaraṇaṁ, na hoti kiccādhikaraṇaṁ;


pli: api ca, vivādādhikaraṇapaccayā hoti anuvādādhikaraṇaṁ, hoti āpattādhikaraṇaṁ, hoti kiccādhikaraṇaṁ.


pli: Yathā kathaṁ viya?


pli: Idha bhikkhū vivadanti—


pli: dhammoti vā adhammoti vā …pe…


pli: duṭṭhullāpattīti vā aduṭṭhullāpattīti vā.


pli: Yaṁ tattha bhaṇḍanaṁ kalaho viggaho vivādo nānāvādo aññathāvādo vipaccatāya vohāro medhakaṁ, idaṁ vuccati vivādādhikaraṇaṁ.


pli: Vivādādhikaraṇe saṅgho vivadati vivādādhikaraṇaṁ.


pli: Vivadamāno anuvadati anuvādādhikaraṇaṁ.


pli: Anuvadamāno āpattiṁ āpajjati āpattādhikaraṇaṁ.


pli: Tāya āpattiyā saṅgho kammaṁ karoti kiccādhikaraṇaṁ.


pli: Evaṁ vivādādhikaraṇapaccayā hoti anuvādādhikaraṇaṁ, hoti āpattādhikaraṇaṁ, hoti kiccādhikaraṇaṁ.


pli: Anuvādādhikaraṇaṁ hoti āpattādhikaraṇaṁ, hoti kiccādhikaraṇaṁ, hoti vivādādhikaraṇaṁ.


pli: Anuvādādhikaraṇaṁ na hoti āpattādhikaraṇaṁ, na hoti kiccādhikaraṇaṁ, na hoti vivādādhikaraṇaṁ;


pli: api ca anuvādādhikaraṇapaccayā hoti āpattādhikaraṇaṁ, hoti kiccādhikaraṇaṁ, hoti vivādādhikaraṇaṁ.


pli: Idha bhikkhū bhikkhuṁ anuvadanti sīlavipattiyā vā ācāravipattiyā vā diṭṭhivipattiyā vā ājīvavipattiyā vā.


pli: Yo tattha anuvādo anuvadanā anullapanā anubhaṇanā anusampavaṅkatā abbhussahanatā anubalappadānaṁ, idaṁ vuccati anuvādādhikaraṇaṁ.


pli: Anuvādādhikaraṇe saṅgho vivadati, vivādādhikaraṇaṁ.


pli: Anuvadamāno āpattiṁ āpajjati, āpattādhikaraṇaṁ.


pli: Tāya āpattiyā saṅgho kammaṁ karoti, kiccādhikaraṇaṁ.


pli: Evaṁ anuvādādhikaraṇapaccayā hoti āpattādhikaraṇaṁ, hoti kiccādhikaraṇaṁ, hoti vivādādhikaraṇaṁ.


pli: Āpattādhikaraṇaṁ hoti kiccādhikaraṇaṁ, hoti vivādādhikaraṇaṁ, hoti anuvādādhikaraṇaṁ.


pli: Āpattādhikaraṇaṁ na hoti kiccādhikaraṇaṁ, na hoti vivādādhikaraṇaṁ, na hoti anuvādādhikaraṇaṁ;


pli: api ca āpattādhikaraṇapaccayā hoti kiccādhikaraṇaṁ, hoti vivādādhikaraṇaṁ, hoti anuvādādhikaraṇaṁ.


pli: Yathā kathaṁ viya?


pli: Pañcapi āpattikkhandhā āpattādhikaraṇaṁ, sattapi āpattikkhandhā āpattādhikaraṇaṁ, idaṁ vuccati āpattādhikaraṇaṁ.


pli: Āpattādhikaraṇe saṅgho vivadati vivādādhikaraṇaṁ.


pli: Vivadamāno anuvadati anuvādādhikaraṇaṁ.


pli: Anuvadamāno āpattiṁ āpajjati āpattādhikaraṇaṁ.


pli: Tāya āpattiyā saṅgho kammaṁ karoti kiccādhikaraṇaṁ.


pli: Evaṁ āpattādhikaraṇapaccayā hoti kiccādhikaraṇaṁ, hoti vivādādhikaraṇaṁ, hoti anuvādādhikaraṇaṁ.


pli: Kiccādhikaraṇaṁ hoti vivādādhikaraṇaṁ, hoti anuvādādhikaraṇaṁ, hoti āpattādhikaraṇaṁ.


pli: Kiccādhikaraṇaṁ na hoti vivādādhikaraṇaṁ, na hoti anuvādādhikaraṇaṁ, na hoti āpattādhikaraṇaṁ;


pli: api ca kiccādhikaraṇapaccayā hoti vivādādhikaraṇaṁ, hoti anuvādādhikaraṇaṁ, hoti āpattādhikaraṇaṁ.


pli: Yā saṅghassa kiccayatā karaṇīyatā apalokanakammaṁ ñattikammaṁ ñattidutiyakammaṁ ñatticatutthakammaṁ, idaṁ vuccati kiccādhikaraṇaṁ.


pli: Kiccādhikaraṇe saṅgho vivadati vivādādhikaraṇaṁ.


pli: Evaṁ kiccādhikaraṇapaccayā hoti vivādādhikaraṇaṁ, hoti anuvādādhikaraṇaṁ, hoti āpattādhikaraṇaṁ.


pli: 6. Pucchāvāra


pli: Yattha sativinayo tattha sammukhāvinayo?


pli: Yattha sammukhāvinayo tattha sativinayo?


pli: Yattha amūḷhavinayo tattha sammukhāvinayo?


pli: Yattha sammukhāvinayo tattha amūḷhavinayo?


pli: Yattha paṭiññātakaraṇaṁ tattha sammukhāvinayo?


pli: Yattha sammukhāvinayo tattha paṭiññātakaraṇaṁ?


pli: Yattha yebhuyyasikā tattha sammukhāvinayo?


pli: Yattha sammukhāvinayo tattha yebhuyyasikā?


pli: Yattha tassapāpiyasikā tattha sammukhāvinayo?


pli: Yattha sammukhāvinayo tattha tassapāpiyasikā?


pli: Yattha tiṇavatthārako tattha sammukhāvinayo?


pli: Yattha sammukhāvinayo tattha tiṇavatthārako?


pli: 7. Vissajjanāvāra


pli: Yasmiṁ samaye sammukhāvinayena ca sativinayena ca adhikaraṇaṁ vūpasammati—


pli: yattha sativinayo tattha sammukhāvinayo, yattha sammukhāvinayo tattha sativinayo, na tattha amūḷhavinayo, na tattha paṭiññātakaraṇaṁ, na tattha yebhuyyasikā, na tattha tassapāpiyasikā, na tattha tiṇavatthārako.


pli: Yasmiṁ samaye sammukhāvinayena ca amūḷhavinayena ca …pe…


pli: sammukhāvinayena ca paṭiññātakaraṇena ca …pe…


pli: sammukhāvinayena ca yebhuyyasikāya ca …pe…


pli: sammukhāvinayena ca tassapāpiyasikāya ca …pe…


pli: sammukhāvinayena ca tiṇavatthārakena ca adhikaraṇaṁ vūpasammati—


pli: yattha tiṇavatthārako tattha sammukhāvinayo, yattha sammukhāvinayo tattha tiṇavatthārako, na tattha sativinayo, na tattha amūḷhavinayo, na tattha paṭiññātakaraṇaṁ, na tattha yebhuyyasikā, na tattha tassapāpiyasikā.


pli: 8. Saṁsaṭṭhavāra


pli: Sammukhāvinayoti vā sativinayoti vā ime dhammā saṁsaṭṭhā udāhu visaṁsaṭṭhā?


pli: Labbhā ca panimesaṁ dhammānaṁ vinibbhujitvā vinibbhujitvā nānākaraṇaṁ paññāpetuṁ?


pli: Sammukhāvinayoti vā amūḷhavinayoti vā …pe…


pli: sammukhāvinayoti vā paṭiññātakaraṇanti vā …


pli: sammukhāvinayoti vā yebhuyyasikāti vā …


pli: sammukhāvinayoti vā tassapāpiyasikāti vā …


pli: sammukhāvinayoti vā tiṇavatthārakoti vā—ime dhammā saṁsaṭṭhā, udāhu visaṁsaṭṭhā?


pli: Sammukhāvinayoti vā sativinayoti vā—


pli: ime dhammā saṁsaṭṭhā, no visaṁsaṭṭhā;


pli: na ca labbhā imesaṁ dhammānaṁ vinibbhujitvā vinibbhujitvā nānākaraṇaṁ paññāpetuṁ.


pli: sammukhāvinayoti vā tiṇavatthārakoti vā—


pli: 9. Sattasamathanidāna


pli: Sammukhāvinayo kiṁnidāno, kiṁsamudayo, kiṁjātiko, kiṁpabhavo, kiṁsambhāro kiṁsamuṭṭhāno?


pli: Sativinayo kiṁnidāno, kiṁsamudayo, kiṁjātiko, kiṁpabhavo, kiṁsambhāro, kiṁsamuṭṭhāno?


pli: Amūḷhavinayo kiṁnidāno, kiṁsamudayo, kiṁjātiko, kiṁpabhavo, kiṁsambhāro, kiṁsamuṭṭhāno?


pli: Paṭiññātakaraṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavaṁ, kiṁsambhāraṁ, kiṁsamuṭṭhānaṁ?


pli: Yebhuyyasikā kiṁnidānā, kiṁsamudayā, kiṁjātikā, kiṁpabhavā, kiṁsambhārā, kiṁsamuṭṭhānā?


pli: Tassapāpiyasikā kiṁnidānā, kiṁsamudayā, kiṁjātikā, kiṁpabhavā, kiṁsambhārā, kiṁsamuṭṭhānā?


pli: Tiṇavatthārako kiṁnidāno, kiṁsamudayo, kiṁjātiko, kiṁpabhavo, kiṁsambhāro, kiṁsamuṭṭhāno?


pli: Sammukhāvinayo nidānanidāno, nidānasamudayo, nidānajātiko, nidānapabhavo, nidānasambhāro, nidānasamuṭṭhāno.


pli: Sativinayo …pe…


pli: amūḷhavinayo …pe…


pli: paṭiññātakaraṇaṁ nidānanidānaṁ, nidānasamudayaṁ, nidānajātikaṁ, nidānapabhavaṁ, nidānasambhāraṁ, nidānasamuṭṭhānaṁ.


pli: Yebhuyyasikā …pe…


pli: tassapāpiyasikā nidānanidānā, nidānasamudayā, nidānajātikā, nidānapabhavā, nidānasambhārā, nidānasamuṭṭhānā.


pli: Tiṇavatthārako nidānanidāno, nidānasamudayo, nidānajātiko, nidānapabhavo, nidānasambhāro, nidānasamuṭṭhāno.


pli: Sammukhāvinayo kiṁnidāno, kiṁsamudayo, kiṁjātiko, kiṁpabhavo, kiṁsambhāro, kiṁsamuṭṭhāno?


pli: paṭiññātakaraṇaṁ …pe…


pli: yebhuyyasikā …pe…


pli: tassapāpiyasikā …pe…


pli: tiṇavatthārako kiṁnidāno, kiṁsamudayo, kiṁjātiko, kiṁpabhavo, kiṁsambhāro, kiṁsamuṭṭhāno?


pli: Sammukhāvinayo hetunidāno, hetusamudayo, hetujātiko, hetupabhavo, hetusambhāro, hetusamuṭṭhāno.


pli: paṭiññātakaraṇaṁ hetunidānaṁ, hetusamudayaṁ, hetujātikaṁ, hetupabhavaṁ, hetusambhāraṁ, hetusamuṭṭhānaṁ.


pli: tassapāpiyasikā hetunidānā, hetusamudayā, hetujātikā, hetupabhavā, hetusambhārā, hetusamuṭṭhānā.


pli: Tiṇavatthārako hetunidāno, hetusamudayo, hetujātiko, hetupabhavo, hetusambhāro, hetusamuṭṭhāno.


pli: Sammukhāvinayo paccayanidāno, paccayasamudayo, paccayajātiko, paccayapabhavo, paccayasambhāro, paccayasamuṭṭhāno.


pli: paṭiññātakaraṇaṁ paccayanidānaṁ, paccayasamudayaṁ, paccayajātikaṁ, paccayapabhavaṁ, paccayasambhāraṁ, paccayasamuṭṭhānaṁ.


pli: tassapāpiyasikā paccayanidānā, paccayasamudayā, paccayajātikā, paccayapabhavā, paccayasambhārā, paccayasamuṭṭhānā.


pli: Tiṇavatthārako paccayanidāno, paccayasamudayo, paccayajātiko, paccayapabhavo, paccayasambhāro, paccayasamuṭṭhāno.


pli: Sattannaṁ samathānaṁ kati mūlāni, kati samuṭṭhānā?


pli: Sattannaṁ samathānaṁ chabbīsa mūlāni, chattiṁsa samuṭṭhānā.


pli: Sattannaṁ samathānaṁ katamāni chabbīsa mūlāni?


pli: Sammukhāvinayassa cattāri mūlāni—


pli: saṅghasammukhatā, dhammasammukhatā, vinayasammukhatā, puggalasammukhatā;


pli: sativinayassa cattāri mūlāni;


pli: amūḷhavinayassa cattāri mūlāni;


pli: paṭiññātakaraṇassa dve mūlāni—


pli: yo ca deseti yassa ca deseti;


pli: yebhuyyasikāya cattāri mūlāni;


pli: tassapāpiyasikāya cattāri mūlāni;


pli: tiṇavatthārakassa cattāri mūlāni—


pli: saṅghasammukhatā, dhammasammukhatā, vinayasammukhatā, puggalasammukhatā—


pli: sattannaṁ samathānaṁ imāni chabbīsa mūlāni.


pli: Sattannaṁ samathānaṁ katame chattiṁsa samuṭṭhānā?


pli: Sativinayassa kammassa kiriyā, karaṇaṁ, upagamanaṁ, ajjhupagamanaṁ, adhivāsanā, appaṭikkosanā.


pli: Amūḷhavinayassa kammassa …pe…


pli: paṭiññātakaraṇassa kammassa …


pli: yebhuyyasikāya kammassa …


pli: tassapāpiyasikāya kammassa …


pli: tiṇavatthārakassa kammassa kiriyā, karaṇaṁ, upagamanaṁ, ajjhupagamanaṁ, adhivāsanā, appaṭikkosanā—


pli: sattannaṁ samathānaṁ ime chattiṁsa samuṭṭhānā.


pli: 10. Sattasamathanānatthādi


pli: Sammukhāvinayoti vā sativinayoti vā—ime dhammā nānatthā nānābyañjanā, udāhu ekatthā byañjanameva nānaṁ?


pli: Sammukhāvinayoti vā amūḷhavinayoti vā …pe…


pli: sammukhāvinayoti vā paṭiññātakaraṇanti vā …


pli: sammukhāvinayoti vā yebhuyyasikāti vā …


pli: sammukhāvinayoti vā tassapāpiyasikāti vā …


pli: sammukhāvinayoti vā tiṇavatthārakoti vā—ime dhammā nānatthā nānābyañjanā, udāhu ekatthā byañjanameva nānaṁ?


pli: Sammukhāvinayoti vā sativinayoti vā—ime dhammā nānatthā ceva nānābyañjanā ca.


pli: sammukhāvinayoti vā tiṇavatthārakoti vā—ime dhammā nānatthā ceva nānābyañjanā ca.


pli: Vivādo vivādādhikaraṇaṁ, vivādo no adhikaraṇaṁ, adhikaraṇaṁ no vivādo, adhikaraṇañceva vivādo ca?


pli: Siyā vivādo vivādādhikaraṇaṁ, siyā vivādo no adhikaraṇaṁ, siyā adhikaraṇaṁ no vivādo, siyā adhikaraṇañceva vivādo ca.


pli: Tattha katamo vivādo vivādādhikaraṇaṁ?


pli: Idha bhikkhū vivadanti dhammoti vā adhammoti vā …pe…


pli: duṭṭhullā āpattīti vā aduṭṭhullā āpattīti vā.


pli: Yaṁ tattha bhaṇḍanaṁ, kalaho, viggaho, vivādo, nānāvādo, aññathāvādo, vipaccatāya vohāro, medhakaṁ—


pli: ayaṁ vivādo vivādādhikaraṇaṁ.


pli: Tattha katamo vivādo no adhikaraṇaṁ?


pli: Mātāpi puttena vivadati, puttopi mātarā vivadati, pitāpi puttena vivadati, puttopi pitarā vivadati, bhātāpi bhātarā vivadati, bhātāpi bhaginiyā vivadati, bhaginīpi bhātarā vivadati, sahāyopi sahāyena vivadati—


pli: ayaṁ vivādo no adhikaraṇaṁ.


pli: Tattha katamaṁ adhikaraṇaṁ no vivādo?


pli: idaṁ adhikaraṇaṁ no vivādo.


pli: Tattha katamaṁ adhikaraṇañceva vivādo ca?


pli: Vivādādhikaraṇaṁ adhikaraṇañceva vivādo ca.


pli: Anuvādo anuvādādhikaraṇaṁ, anuvādo no adhikaraṇaṁ, adhikaraṇaṁ no anuvādo, adhikaraṇañceva anuvādo ca?


pli: Siyā anuvādo anuvādādhikaraṇaṁ, siyā anuvādo no adhikaraṇaṁ, siyā adhikaraṇaṁ no anuvādo, siyā adhikaraṇañceva anuvādo ca.


pli: Tattha katamo anuvādo anuvādādhikaraṇaṁ?


pli: Idha bhikkhū bhikkhuṁ anuvadanti sīlavipattiyā vā ācāravipattiyā vā diṭṭhivipattiyā vā ājīvavipattiyā vā.


pli: Yo tattha anuvādo, anuvadanā anullapanā anubhaṇanā anusampavaṅkatā abbhussahanatā anubalappadānaṁ—


pli: ayaṁ anuvādo anuvādādhikaraṇaṁ.


pli: Tattha katamo anuvādo no adhikaraṇaṁ?


pli: Mātāpi puttaṁ anuvadati, puttopi mātaraṁ anuvadati, pitāpi puttaṁ anuvadati, puttopi pitaraṁ anuvadati, bhātāpi bhātaraṁ anuvadati, bhātāpi bhaginiṁ anuvadati, bhaginīpi bhātaraṁ anuvadati, sahāyopi sahāyaṁ anuvadati—


pli: ayaṁ anuvādo no adhikaraṇaṁ.


pli: Tattha katamaṁ adhikaraṇaṁ no anuvādo?


pli: idaṁ adhikaraṇaṁ no anuvādo.


pli: Tattha katamaṁ adhikaraṇañceva anuvādo ca?


pli: Anuvādādhikaraṇaṁ adhikaraṇañceva anuvādo ca.


pli: Āpatti āpattādhikaraṇaṁ, āpatti no adhikaraṇaṁ, adhikaraṇaṁ no āpatti, adhikaraṇañceva āpatti ca?


pli: Siyā āpatti āpattādhikaraṇaṁ, siyā āpatti no adhikaraṇaṁ, siyā adhikaraṇaṁ no āpatti, siyā adhikaraṇañceva āpatti ca.


pli: Tattha katamā āpatti āpattādhikaraṇaṁ?


pli: Ayaṁ āpatti āpattādhikaraṇaṁ.


pli: Tattha katamā āpatti no adhikaraṇaṁ?


pli: Sotāpatti samāpatti—


pli: ayaṁ āpatti no adhikaraṇaṁ.


pli: Tattha katamaṁ adhikaraṇaṁ no āpatti?


pli: idaṁ adhikaraṇaṁ no āpatti.


pli: Tattha katamaṁ adhikaraṇañceva āpatti ca?


pli: Āpattādhikaraṇaṁ adhikaraṇañceva āpatti ca.


pli: Kiccaṁ kiccādhikaraṇaṁ, kiccaṁ no adhikaraṇaṁ, adhikaraṇaṁ no kiccaṁ, adhikaraṇañceva kiccañca?


pli: Siyā kiccaṁ kiccādhikaraṇaṁ, siyā kiccaṁ no adhikaraṇaṁ, siyā adhikaraṇaṁ no kiccaṁ, siyā adhikaraṇañceva kiccañca.


pli: Tattha katamaṁ kiccaṁ kiccādhikaraṇaṁ?


pli: Yā saṅghassa kiccayatā karaṇīyatā apalokanakammaṁ ñattikammaṁ ñattidutiyakammaṁ ñatticatutthakammaṁ—


pli: idaṁ kiccaṁ kiccādhikaraṇaṁ.


pli: Tattha katamaṁ kiccaṁ no adhikaraṇaṁ?


pli: Ācariyakiccaṁ upajjhāyakiccaṁ samānupajjhāyakiccaṁ samānācariyakiccaṁ—


pli: idaṁ kiccaṁ no adhikaraṇaṁ.


pli: Tattha katamaṁ adhikaraṇaṁ no kiccaṁ?


pli: idaṁ adhikaraṇaṁ no kiccaṁ.


pli: Tattha katamaṁ adhikaraṇañceva kiccañca?


pli: Kiccādhikaraṇaṁ adhikaraṇañceva kiccaṁ cāti.


pli: Adhikaraṇabhedaṁ niṭṭhitaṁ.


pli: Tassuddānaṁ


pli: Adhikaraṇaṁ ukkoṭā,


pli: ākārā puggalena ca;


pli: Nidānahetupaccayā,


pli: mūlaṁ samuṭṭhānena ca.


pli: Āpatti hoti yattha ca,


pli: saṁsaṭṭhā nidānena ca;


pli: Hetupaccayamūlāni,


pli: samuṭṭhānena byañjanā;


pli: Vivādo adhikaraṇanti,


pli: bhedādhikaraṇe idanti.


title_pli: Parivāra Aparagāthāsaṅgaṇika

pli: Parivāra


pli: Aparagāthāsaṅgaṇika


pli: 12. Codanādipucchāvissajjanā


pli: Codanā kimatthāya,


pli: Sāraṇā kissa kāraṇā;


pli: Saṅgho kimatthāya,


pli: Matikammaṁ pana kissa kāraṇā.


pli: Codanā sāraṇatthāya,


pli: Niggahatthāya sāraṇā;


pli: Saṅgho pariggahatthāya,


pli: Matikammaṁ pana pāṭiyekkaṁ.


pli: Mā kho turito abhaṇi,


pli: mā kho caṇḍikato bhaṇi;


pli: Mā kho paṭighaṁ janayi,


pli: sace anuvijjako tuvaṁ.


pli: Mā kho sahasā abhaṇi,


pli: Kathaṁ viggāhikaṁ anatthasaṁhitaṁ;


pli: Sutte vinaye anulome,


pli: Paññatte anulomike.


pli: Anuyogavattaṁ nisāmaya,


pli: Kusalena buddhimatā kataṁ;


pli: Suvuttaṁ sikkhāpadānulomikaṁ,


pli: Gatiṁ na nāsento samparāyikaṁ;


pli: Hitesī anuyuñjassu,


pli: Kālenatthūpasaṁhitaṁ.


pli: Cuditassa ca codakassa ca,


pli: Sahasā vohāraṁ mā padhāresi;


pli: Codako āha āpannoti,


pli: Cuditako āha anāpannoti.


pli: Ubho anukkhipanto,


pli: Paṭiññānusandhitena kāraye;


pli: Paṭiññā lajjīsu katā,


pli: Alajjīsu evaṁ na vijjati;


pli: Bahumpi alajjī bhāseyya,


pli: Vattānusandhitena kāraye.


pli: Alajjī kīdiso hoti,


pli: Paṭiññā yassa na rūhati;


pli: Etañca tāhaṁ pucchāmi,


pli: Kīdiso vuccati alajjī puggalo.


pli: Sañcicca āpattiṁ āpajjati,


pli: Āpattiṁ parigūhati;


pli: Agatigamanañca gacchati,


pli: Ediso vuccati alajjīpuggalo.


pli: Saccaṁ ahampi jānāmi,


pli: Ediso vuccati alajjīpuggalo;


pli: Aññañca tāhaṁ pucchāmi,


pli: Kīdiso vuccati lajjīpuggalo.


pli: Sañcicca āpattiṁ nāpajjati,


pli: Āpattiṁ na parigūhati;


pli: Agatigamanaṁ na gacchati,


pli: Ediso vuccati lajjīpuggalo.


pli: Ediso vuccati lajjīpuggalo;


pli: Kīdiso vuccati adhammacodako.


pli: Akālena codeti abhūtena,


pli: Pharusena anatthasaṁhitena;


pli: Dosantaro codeti no mettācitto,


pli: Ediso vuccati adhammacodako.


pli: Ediso vuccati adhammacodako;


pli: Kīdiso vuccati dhammacodako.


pli: Kālena codeti bhūtena,


pli: Saṇhena atthasaṁhitena;


pli: Mettācitto codeti no dosantaro,


pli: Ediso vuccati dhammacodako.


pli: Saccaṁ ahampi jānāmi,


pli: Ediso vuccati dhammacodako;


pli: Aññañca tāhaṁ pucchāmi,


pli: Kīdiso vuccati bālacodako.


pli: Pubbāparaṁ na jānāti,


pli: Pubbāparassa akovido;


pli: Anusandhivacanapathaṁ na jānāti,


pli: Anusandhivacanapathassa akovido;


pli: Ediso vuccati bālacodako.


pli: Ediso vuccati bālacodako;


pli: Kīdiso vuccati paṇḍitacodako.


pli: Pubbāparampi jānāti,


pli: Pubbāparassa kovido;


pli: Anusandhivacanapathaṁ jānāti,


pli: Anusandhivacanapathassa kovido;


pli: Ediso vuccati paṇḍitacodako.


pli: Ediso vuccati paṇḍitacodako;


pli: Codanā kinti vuccati.


pli: Sīlavipattiyā codeti,


pli: atho ācāradiṭṭhiyā;


pli: Ājīvenapi codeti,


pli: codanā tena vuccatīti.


pli: Aparaṁ gāthāsaṅgaṇikaṁ niṭṭhitaṁ.


title_pli: Parivāra 13. Codanākaṇḍa

pli: 13. Codanākaṇḍa


pli: 1. Anuvijjakaanuyoga


pli: Anuvijjakena codako pucchitabbo—


pli: “yaṁ kho tvaṁ, āvuso, imaṁ bhikkhuṁ codesi, kimhi naṁ codesi, sīlavipattiyā vā codesi, ācāravipattiyā vā codesi, diṭṭhivipattiyā vā codesī”ti?


pli: So ce evaṁ vadeyya—


pli: “sīlavipattiyā vā codemi, ācāravipattiyā vā codemi, diṭṭhivipattiyā vā codemī”ti, so evamassa vacanīyo—


pli: “jānāsi panāyasmā sīlavipattiṁ, jānāsi ācāravipattiṁ, jānāsi diṭṭhivipattin”ti?


pli: “jānāmi kho ahaṁ, āvuso, sīlavipattiṁ, jānāmi ācāravipattiṁ, jānāmi diṭṭhivipattin”ti, so evamassa vacanīyo—


pli: “katamā panāvuso, sīlavipatti?


pli: Katamā ācāravipatti?


pli: Katamā diṭṭhivipattī”ti?


pli: “cattāri ca pārājikāni, terasa ca saṅghādisesā, ayaṁ sīlavipatti.


pli: Thullaccayaṁ, pācittiyaṁ, pāṭidesanīyaṁ, dukkaṭaṁ, dubbhāsitaṁ, ayaṁ ācāravipatti.


pli: Micchādiṭṭhi, antaggāhikā diṭṭhi, ayaṁ diṭṭhivipattī”ti, so evamassa vacanīyo—


pli: “yaṁ kho tvaṁ, āvuso, imaṁ bhikkhuṁ codesi, diṭṭhena vā codesi sutena vā codesi parisaṅkāya vā codesī”ti?


pli: “diṭṭhena vā codemi sutena vā codemi parisaṅkāya vā codemī”ti, so evamassa vacanīyo—


pli: “yaṁ kho tvaṁ, āvuso, imaṁ bhikkhuṁ diṭṭhena codesi, kiṁ te diṭṭhaṁ kinti te diṭṭhaṁ, kadā te diṭṭhaṁ, kattha te diṭṭhaṁ pārājikaṁ ajjhāpajjanto diṭṭho, saṅghādisesaṁ ajjhāpajjanto diṭṭho, thullaccayaṁ …


pli: pācittiyaṁ …


pli: pāṭidesanīyaṁ …


pli: dubbhāsitaṁ ajjhāpajjanto diṭṭho, kattha ca tvaṁ ahosi, kattha cāyaṁ bhikkhu ahosi, kiñca tvaṁ karosi, kiṁ cāyaṁ bhikkhu karotī”ti?


pli: “na kho ahaṁ, āvuso, imaṁ bhikkhuṁ diṭṭhena codemi, api ca sutena codemī”ti, so evamassa vacanīyo—


pli: “yaṁ kho tvaṁ, āvuso, imaṁ bhikkhuṁ sutena codesi, kiṁ te sutaṁ, kinti te sutaṁ, kadā te sutaṁ, kattha te sutaṁ, pārājikaṁ ajjhāpannoti sutaṁ, saṅghādisesaṁ …


pli: thullaccayaṁ …


pli: dubbhāsitaṁ ajjhāpannoti sutaṁ, bhikkhussa sutaṁ, bhikkhuniyā sutaṁ, sikkhamānāya sutaṁ, sāmaṇerassa sutaṁ, sāmaṇeriyā sutaṁ, upāsakassa sutaṁ, upāsikāya sutaṁ, rājūnaṁ sutaṁ, rājamahāmattānaṁ sutaṁ, titthiyānaṁ sutaṁ, titthiyasāvakānaṁ sutan”ti?


pli: So ce evaṁ vadeyya—


pli: “na kho ahaṁ, āvuso, imaṁ bhikkhuṁ sutena codemi, api ca parisaṅkāya codemī”ti, so evamassa vacanīyo—


pli: “yaṁ kho tvaṁ, āvuso, imaṁ bhikkhuṁ parisaṅkāya codesi, kiṁ parisaṅkasi, kinti parisaṅkasi, kadā parisaṅkasi, kattha parisaṅkasi, pārājikaṁ ajjhāpannoti parisaṅkasi, saṅghādisesaṁ ajjhāpannoti parisaṅkasi, thullaccayaṁ …


pli: dubbhāsitaṁ ajjhāpannoti parisaṅkasi, bhikkhussa sutvā parisaṅkasi, bhikkhuniyā sutvā parisaṅkasi, sikkhamānāya sutvā parisaṅkasi, sāmaṇerassa sutvā parisaṅkasi, sāmaṇeriyā sutvā parisaṅkasi, upāsakassa sutvā parisaṅkasi, upāsikāya sutvā parisaṅkasi, rājūnaṁ sutvā parisaṅkasi, rājamahāmattānaṁ sutvā parisaṅkasi, titthiyānaṁ sutvā parisaṅkasi, titthiyasāvakānaṁ sutvā parisaṅkasī”ti?


pli: Diṭṭhaṁ diṭṭhena sameti,


pli: diṭṭhena saṁsandate diṭṭhaṁ;


pli: Diṭṭhaṁ paṭicca na upeti,


pli: asuddhaparisaṅkito;


pli: So puggalo paṭiññāya,


pli: kātabbo tenuposatho.


pli: Sutaṁ sutena sameti,


pli: sutena saṁsandate sutaṁ;


pli: Sutaṁ paṭicca na upeti,


pli: Mutaṁ mutena sameti,


pli: mutena saṁsandate mutaṁ;


pli: Mutaṁ paṭicca na upeti,


pli: Codanāya ko ādi, kiṁ majjhe, kiṁ pariyosānaṁ?


pli: Codanāya okāsakammaṁ ādi, kiriyā majjhe, samatho pariyosānaṁ.


pli: Codanāya kati mūlāni, kati vatthūni, kati bhūmiyo, katihākārehi codeti?


pli: Codanāya dve mūlāni, tīṇi vatthūni, pañca bhūmiyo, dvīhākārehi codeti.


pli: Codanāya katamāni dve mūlāni?


pli: Samūlikā vā amūlikā vā—


pli: codanāya imāni dve mūlāni.


pli: Codanāya katamāni tīṇi vatthūni?


pli: Diṭṭhena sutena parisaṅkāya—


pli: codanāya imāni tīṇi vatthūni.


pli: Codanāya katamā pañca bhūmiyo?


pli: Kālena vakkhāmi no akālena, bhūtena vakkhāmi no abhūtena, saṇhena vakkhāmi no pharusena, atthasaṁhitena vakkhāmi no anatthasaṁhitena, mettācitto vakkhāmi no dosantaroti—


pli: codanāya imā pañca bhūmiyo.


pli: Katamehi dvīhākārehi codeti?


pli: Kāyena vā codeti vācāya vā codeti—


pli: imehi dvīhākārehi codeti.


pli: 2. Codakādipaṭipatti


pli: Codakena kathaṁ paṭipajjitabbaṁ?


pli: Cuditakena kathaṁ paṭipajjitabbaṁ?


pli: Saṅghena kathaṁ paṭipajjitabbaṁ?


pli: Anuvijjakena kathaṁ paṭipajjitabbaṁ?


pli: Codakena kathaṁ paṭipajjitabbanti?


pli: Codakena pañcasu dhammesu patiṭṭhāya paro codetabbo.


pli: codakena evaṁ paṭipajjitabbaṁ.


pli: Cuditakena kathaṁ paṭipajjitabbanti?


pli: Cuditakena dvīsu dhammesu paṭipajjitabbaṁ.


pli: Sacce ca akuppe ca—


pli: cuditakena evaṁ paṭipajjitabbaṁ.


pli: Saṅghena kathaṁ paṭipajjitabbanti?


pli: Saṅghena otiṇṇānotiṇṇaṁ jānitabbaṁ.


pli: Saṅghena evaṁ paṭipajjitabbaṁ.


pli: Anuvijjakena kathaṁ paṭipajjitabbanti?


pli: Anuvijjakena yena dhammena yena vinayena yena satthusāsanena taṁ adhikaraṇaṁ vūpasammati tathā taṁ adhikaraṇaṁ vūpasametabbaṁ.


pli: Anuvijjakena evaṁ paṭipajjitabbaṁ.


pli: Uposatho kimatthāya,


pli: Pavāraṇā kissa kāraṇā;


pli: Parivāso kimatthāya,


pli: Mūlāyapaṭikassanā kissa kāraṇā;


pli: Mānattaṁ kimatthāya,


pli: Abbhānaṁ kissa kāraṇā.


pli: Uposatho sāmaggatthāya,


pli: Visuddhatthāya pavāraṇā;


pli: Parivāso mānattatthāya,


pli: Mūlāyapaṭikassanā niggahatthāya;


pli: Mānattaṁ abbhānatthāya,


pli: Visuddhatthāya abbhānaṁ.


pli: Chandā dosā bhayā mohā,


pli: there ca paribhāsati;


pli: Kāyassa bhedā duppañño,


pli: khato upahatindriyo;


pli: Nirayaṁ gacchati dummedho,


pli: na ca sikkhāya gāravo.


pli: Na ca āmisaṁ nissāya,


pli: na ca nissāya puggalaṁ;


pli: Ubho ete vivajjetvā,


pli: yathādhammo tathā kare.


pli: 3. Codakassaattajhāpana


pli: Kodhano upanāhī ca,


pli: Caṇḍo ca paribhāsako;


pli: Anāpattiyā āpattīti ropeti,


pli: Tādiso codako jhāpeti attānaṁ.


pli: Upakaṇṇakaṁ jappati jimhaṁ pekkhati,


pli: Vītiharati kummaggaṁ paṭisevati;


pli: Akālena codeti abhūtena,


pli: Pharusena anatthasaṁhitena;


pli: Dosantaro codeti no mettācitto,


pli: Anāpattiyā āpattīti ropeti;


pli: Dhammādhammaṁ na jānāti,


pli: Dhammādhammassa akovido;


pli: Vinayāvinayaṁ na jānāti,


pli: Vinayāvinayassa akovido;


pli: Bhāsitābhāsitaṁ na jānāti,


pli: Bhāsitābhāsitassa akovido;


pli: Āciṇṇānāciṇṇaṁ na jānāti,


pli: Āciṇṇānāciṇṇassa akovido;


pli: Paññattāpaññattaṁ na jānāti,


pli: Paññattāpaññattassa akovido;


pli: Anāpattiyā āpattīti ropeti,


pli: Tādiso codako jhāpeti attānaṁ.


pli: Āpattānāpattiṁ na jānāti,


pli: Āpattānāpattiyā akovido;


pli: Lahukagarukaṁ na jānāti,


pli: Lahukagarukassa akovido;


pli: Sāvasesānavasesaṁ na jānāti,


pli: Sāvasesānavasesassa akovido;


pli: Duṭṭhullāduṭṭhullaṁ na jānāti,


pli: Duṭṭhullāduṭṭhullassa akovido;


pli: Pubbāparaṁ na jānāti,


pli: Pubbāparassa akovido;


pli: Anusandhivacanapathaṁ na jānāti,


pli: Anusandhivacanapathassa akovido;


pli: Tādiso codako jhāpeti attānanti.


pli: Codanākaṇḍaṁ niṭṭhitaṁ.


pli: Codanā anuvijjā ca,


pli: ādi mūlenuposatho;


pli: Gati codanakaṇḍamhi,


pli: sāsanaṁ patiṭṭhāpayanti.


title_pli: Parivāra Cūḷasaṅgāma

pli: 14. Anuvijjakassapaṭipatti


pli: Saṅgāmāvacarena bhikkhunā saṅghaṁ upasaṅkamantena:


pli: nīcacittena saṅgho upasaṅkamitabbo;


pli: rajoharaṇasamena cittena;